title: Nothotsuga longibracteata

text: "Nothotsuga longibracteata" on kostean, lauhkean ilmaston puu, joka viihtyy happamalla maalla. Laji kasvaa usein jyrkillä vuorenrinteillä. Sen luontaisten elinalueiden vuotuinen sademäärä on 1 000–2 000 millimetriä. Se voi muodostaa pieniä yksilajisia metsiköitä, mutta sitä esiintyy myös ainavihannissa tammivaltaisissa ("Quercus") metsissä sekä sekametsissä, joiden tyypillisiä lajeja ovat vietnaminpyökki ("Fagus longipetiolata"), kiinanherttapuu ("Tetracentron sinensis") ja mäntylaji "Pinus kwangtungensis".


title: Nothotsuga longibracteata

text: Lajin kuvasi alun perin hemlokkien sukuun kuuluvana nimellä "Tsuga longibracteata" tunnettu kiinalainen kasvitieteilijä Zheng Wanjun vuonna 1932. Ranskalainen kasvitieteilijä Henri Gaussen piti lajia hemlokkien ja suvun "Keteleeria" välisenä risteymänä ja käytti nimeä "Tsugo-Keteleeria longibracteata". Laji luokiteltiin pitkään yleensä hemlokiksi ("Tsuga"), mutta siirrettiin 1980-luvulla omaan sukuunsa, koska se eroaa hemlokeista selkeästi neulastensa ja käpyjensä perusteella. Eräissä tieteellisissä julkaisuissa, esimerkiksi vaikutusvaltaisessa "Flora of Chinassa" sitä on tämän jälkeenkin pidetty hemlokkilajina. Yleisesti sitä kuitenkin pidetään nykyään omana sukunaan, sillä se eroaa selvästi hemlokeista myös geneettisten tutkimusten perusteella. Osa "notho-" nimessä "Nothotsuga" viittaa myös risteymään, mutta ei ole löydetty mitään todisteita, että suku olisi muiden mäntykasvisukujen välinen risteymä.


title: Nothotsuga longibracteata

text: "Nothotsuga longibracteata" eroaa hemlokeista neulastensa ja käpyjensä perusteella usealla eri tavalla. Sen neulaset siirottavat säteittäin, ja niissä on ilmarakoja kaikilla pinnoilla, kun hemlokkien neulaset ovat asettuneet kampamaisesti ja niissä on ilmarakoja vain alapinnalla. "Nothotsuga longibracteata" -lajin hedekukinnot muodostavat sarjoja, kun hemlokkien kasvavat yksittäin ja emikukinnot eli kävyt ovat pystyjä ja niiden suojussuomut ovat lähes kokonaan kiinnikasvaneita käpysuomuihin, toisin kuin hemlokeilla.


title: Nothotsuga longibracteata

text: "Nothotsuga longibracteatan" esiintymisalue on suppeahko ja erittäin hajanainen. Kansainvälinen luonnonsuojeluliitto IUCN on määrittänyt lajin silmälläpidettäväksi. Lajin metsiä on myös aiemmin kaadettu laajalti. Nykyisellään osa metsäalueista, joilla lajia esiintyy on suojeltu.


title: Nothotsuga longibracteata

text: "Nothotsuga longibracteatan" puuta on aiemmin käytetty metsäteollisuudessa, lähinnä rakentamiseen ja huonekalujen valmistukseen. Nykyisin se on liian harvinainen ollakseen sahateollisuudelle merkittävä. Laji soveltuu metsänistutukseen, mutta sitä ei yleisesti käytetä koristepuuna.


title: Liberal arts college

text: Liberal arts college on Yhdysvalloissa yleinen korkea-asteen oppilaitostyyppi, yleissivistävä korkeakoulu, joka tarjoaa tiettyyn pääaineeseen keskittymisen sijaan laajasti yleissivistäviä nelivuotisia Bachelor of Arts- tai Bachelor of Science -tutkintoja. Käsite "liberal arts" (vrt. vapaat taidot) tarkoittaa perusopintoja humanistisissa, yhteiskunnallisissa ja luonnontieteellisissä aineissa, vastakohtana tiukalle keskittymiselle ammatilliseen, tekniseen tai kutsumukselliseen erikoisalaan. Opinnoissa korostuu yleisten älyllisten taitojen kehittäminen, ja opetus on usein varsin koulumaista tai muuten vuorovaikutteista. Opetushenkilöstö on yleensä kokopäivätoimista, eikä opetustehtävissä juuri käytetä jatko-opiskelijoista valittuja assistentteja (Graduate Student Teaching Assistants) kuten yliopistoissa.


title: Liberal arts college

text: Yhdysvalloissa liberal arts colleget ovat yleensä varsin pieniä, sisäoppilaitosmaisia, sijaitsevat maaseutumaisessa ympäristössä ja korostavat henkilökunnan ja opiskelijoiden keskinäistä yhteisöllisyyttä.


title: Alexandra (Fredriksborgin kreivitär)

text: Alexandra, Fredriksborgin kreivitär, syntyjään "Alexandra Christina Manley" (s. 30. kesäkuuta 1964), on Tanskan prinssi Joachimin ensimmäinen puoliso, avioliitossa "prinsessa Alexandra".


title: Alexandra (Fredriksborgin kreivitär)

text: Hän avioitui eron jälkeen vuonna 2007 valokuvaaja Martin Jørgensenin kanssa. He erosivat syksyllä 2015.


title: Alexandra (Fredriksborgin kreivitär)

text: Alexandra Manley on kotoisin Hongkongista. Hän avioitui prinssi Joachimin kanssa vuonna 1995. He erosivat vuonna 2005. Prinssillä ja hänellä on kaksi lasta, prinssit Felix ja Nikolai.


title: Korkeakoulutus Yhdysvalloissa

text: Korkeakoulutus Yhdysvalloissa tarkoittaa toisen asteen koulutuksen jälkeisiä, vapaaehtoisia opintoja Yhdysvalloissa sijaitsevassa korkeakoulussa, joista yleisimpiä ovat "colleget" ja yliopistot ("university"). Collegeissa voi suorittaa kaksivuotisen associate-tutkinnon tai nelivuotisen bachelor-perustutkinnon. Yliopistoissa voi suorittaa bachelor-tutkinnon ja sen jatkoksi ylemmän korkeakoulututkinnon ("master"), tohtoritutkinnon (esim. "Doctor of Philosophy", PhD) tai erikoisalan "first professional" -tutkinnon (esim. lääketieteen M.D.).


title: Korkeakoulutus Yhdysvalloissa

text: Nelivuotisia bachelor-tutkintoja myöntäviä oppilaitoksia oli Yhdysvalloissa vuonna 2012 yli 4 700. Ne voivat olla julkisrahoitteisia yliopistoja, kuten osavaltioiden ylläpitämät yliopistot ("state university"), yksityisiä yliopistoja ("private university") tai yleissivistäviä collegeja ("liberal arts college"). Niiden lisäksi on noin 1 800 "community collegea" tai "junior collegea", jotka tarjoavat kaksivuotisia associate-tutkintoja sekä transfer-ohjelmia, joista voi jatkaa suorittamaan bachelor-tutkintoa muissa korkeakouluissa.


title: Korkeakoulutus Yhdysvalloissa

text:
Universitas 21 -yliopistoverkosto arvioi Yhdysvaltojen korkeakoulujärjestelmän maailman parhaaksi vuonna 2012. Opetuksen kustannuksia ei huomioitu.
Vahva panostus tutkimukseen on tehnyt yhdysvaltalaisista yliopistoista ja korkeakouluista maailmanlaajuisesti arvostettuja niin, että niiden opiskelijoiksi hakeutuu paljon opiskelijoita ja opetushenkilökuntaa myös Yhdysvaltojen ulkopuolelta. Suuri vaikutus on myös englannin kielen asemalla suosituimpana vieraana kielenä maailmassa. Yhdysvallat onkin kotimaasta muualle opiskelemaan lähtevien suosikkimaa, joka kerää 16 prosenttia maailman kansainvälisistä opiskelijoista. Toisena on Britannia 11 prosentin osuudella. Eniten opiskelijoita Yhdysvaltoihin tulee Kiinasta, Intiasta ja Etelä-Koreasta. Ulkomaisilta opiskelijoilta edellytetään yleensä TOEFL-testin hyväksyttyä suorittamista (Test of English as a Foreign Language), ja kukin oppilaitos voi määritellä oman TOEFL-minimipisterajansa hakijoiden kielitaidolle. Lisäksi kaikilta hakijoilta edellytetään yleensä SAT- tai ACT-testin hyväksyttyä suorittamista.


title: Korkeakoulutus Yhdysvalloissa

text:
Vuonna 2009 Yhdysvaltojen aikuisväestöstä 21,3 prosenttia oli osallistunut korkeakouluopintoihin suorittamatta tutkintoa,
7,5 prosenttia oli suorittanut kaksivuotisen associate-tutkinnon, 17,6 prosenttia nelivuotisen bachelor-tutkinnon ja 10,3 prosenttia ylemmän korkeakoulututkinnon. Valtaosa korkeakouluopiskelijoista on nykyisin naispuolisia. Eniten korkeakoulutettuja oli maan koilliskulman eli Uuden Englannin osavaltioissa ja Coloradossa, vähiten Texasissa ja sen naapuriosavaltioissa.


title: Korkeakoulutus Yhdysvalloissa

text: Alempiin korkeakoulututkintoihin tähtääviä opintoja kutsutaan Yhdysvalloissa termillä "undergraduate studies".


title: Korkeakoulutus Yhdysvalloissa

text: Kaksivuotiset associate-tutkinnot (Associate of Arts, A.A., tai Associate of Science, A.S.) antavat pätevyyden eräisiin ammatteihin tai muodostavat osan bachelor-tutkinnosta. Niitä ei hyväksilueta suomalaisissa korkeakouluissa.


title: Korkeakoulutus Yhdysvalloissa

text: Transfer-ohjelman avulla associate-tutkinto voidaan lukea täysimääräisesti hyväksi opiskelijan siirtyessä jatkamaan opintojaan nelivuotiseen collegeen tai yliopistoon. Osa ammatillisista associate-tutkinnoista muodostaa kuitenkin oman kokonaisuutensa, joka ei kelpaa osaksi bachelor-tutkintoa.


title: Korkeakoulutus Yhdysvalloissa

text: Yleensä neljä vuotta kestävä bachelor-tutkinto koostuu Yhdysvalloissa yleissivistävistä aineista sekä pää- ja sivuaineesta. Yleissivistävien aineiden osuus korostuu liberal arts collegeissa. Bachelor of Architecture -tutkinnon (B.Arch.) suorittaminen kestää noin viisi vuotta.


title: Korkeakoulutus Yhdysvalloissa

text: Pääaine ("major") valitaan viimeistään toisen lukuvuoden lopulla. Lisäksi tutkintoon kuuluu pääainetta tukevia sivuaineita ("minors") sekä pakollisia yleisopintoja kuten äidinkieli, luonnontieteet, matematiikka ja mahdollinen vieras kieli. Lisäksi voi suorittaa vapaavalintaisia opintoja.


title: Korkeakoulutus Yhdysvalloissa

text: Tavallisimpia bachelor-tutkintonimikkeitä lyhenteineen ovat:


title: Korkeakoulutus Yhdysvalloissa

text: B.A.- ja B.S.-tutkintonimikkeet ovat käytössä monen pääaineen tutkintonimikkeinä, ja niiden käyttö vaihtelee oppilaitoksittain. Esimerkiksi kauppatieteellinen bachelor-tutkinto voi jossakin korkeakoulussa olla nimeltään Bachelor of Arts, jossakin toisessa Bachelor of Science tai Bachelor of Business Administration. Bachelor of Arts -tutkintoon sisältyy yleensä 50–75 % yleissivistäviä opintoja, Bachelor of Science -tutkintoon noin 50 %, kun taas "Bachelor of + oppiaineen tarkka nimi" -tyyppiset tutkinnot koostuvat valtaosin erikoistumisalan opinnoista ja vain nonin 25 prosentin osuudelta yleisopinnoista.


title: Korkeakoulutus Yhdysvalloissa

text: Yhdysvalloissa suoritettu bachelor-tutkinto vastaa yleensä Suomen alempaa korkeakoulututkintoa (kandidaatti), mutta sen hakukelpoisuus jatko-opintoihin vaihtelee korkeakouluittain.


title: Korkeakoulutus Yhdysvalloissa

text: Ylempiin korkeakoulututkintoihin (master’s ja doctor’s) tähtääviä opintoja kutsutaan Yhdysvalloissa termillä "graduate studies" ja niitä tarjoavia itsenäisiä tai yliopiston osana toimivia oppilaitoksia nimellä "graduate school".


title: Korkeakoulutus Yhdysvalloissa

text: Master-tutkinnon suorittaminen vaatii 1–2 vuoden opinnot bachelor-tutkinnon jälkeen. Tutkintoon vaaditaan yleensä loppukokeen suorittamista tai muuta osoitusta alansa hallitsemisesta. Tutkielmaa ("master’s thesis") ei aina vaadita, mutta sen teko on kuitenkin tavallista humanistisissa tieteissä, luonnontieteissä ja tekniikan alalla.


title: Korkeakoulutus Yhdysvalloissa

text: Master-tutkinto vastaa Suomessa lähinnä maisterin tutkintoa tai muuta ylempää korkeakoulututkintoa.


title: Korkeakoulutus Yhdysvalloissa

text: Yhdysvalloissa tohtorintutkintoon tähtäävään tutkijakoulutukseen voi hakea joko bachelor-tutkinnon tai master-opintojen jälkeen. Tohtorintutkinnon teko kestää alasta ja pohjakoulutuksesta riippuen 4–7 vuotta bachelor-tutkinnon pohjalta ja vähintään 2–3 vuotta master-tutkinnon pohjalta. Tutkintovaatimuksiin kuuluu lähes aina väitöskirja ("dissertation"). Yleisin tohtorintutkinto on Doctor of Philosophy (PhD), mutta muilla aloilla ja yksittäisissä korkeakouluissa on omia tutkintonimikkeitään.


title: Korkeakoulutus Yhdysvalloissa

text: Tiettyjen erikoisalojen opinnoissa pyritään bachelor-tutkinnon suorittamisen jälkeen first professional degree -koulutukseen, joka kestää alasta riippuen vähintään kolme lukuvuotta. Näitä aloja ei voi lainkaan opiskella undergraduate-tasolla. Tutkintojen nimien osana käytetään doctor-sanaa, mutta niihin ei sisälly väitöskirjan tekoa eikä sitä edeltävää tutkijakoulutusta kuten varsinaisissa tohtoritutkinnoissa.


title: Korkeakoulutus Yhdysvalloissa

text: First professional degree on käytössä kymmenellä alalla:


title: Korkeakoulutus Yhdysvalloissa

text: Yhdysvalloissa collegeilla ja yliopistoilla on erilaisia tavoitteita ja toiminta-ajatuksia. Jotkut tähtäävät tiukkaan erikoistumiseen johonkin ammatti- tai tieteenalaan, kuten kauppatieteisiin, insinööriopintoihin tai teologiaan. Niiden vastakohtia ovat yleissivistävät liberal arts colleget ja -tutkinnot. Suuret yliopistot tarjoavat usein molempien kaltaisia koulutusohjelmia.


title: Korkeakoulutus Yhdysvalloissa

text: Yhdysvalloissa termi "college" voi tarkoittaa:


title: Korkeakoulutus Yhdysvalloissa

text: Monet Yhdysvaltain korkeakouluista olivat alun perin joko mies- tai naisopiskelijoille tarkoitettuja, kunnes 1970-luvulla lähes kaikki miesten colleget alkoivat hyväksyä myös naisopiskelijoita. Naisia varten perustetuista korkeakouluista taas yli 80 prosenttia lakkautettiin tai yhdistettiin, ja nykyisin pelkästään naisia hyväksyviä korkeakouluja on enää viitisenkymmentä. Afroamerikkalaisille tarkoitettuja korkeakouluja on toiminnassa noin sata, osa yksityisiä ja osa julkisrahoitteisia.


title: Korkeakoulutus Yhdysvalloissa

text: Yhdysvaltojen korkeakouluja arvioivat erilliset valtiosta ja oppilaitoksista riippumattomat akkreditointiorganisaatiot, jotka ovat erikoistuneet kukin oman alansa oppilaitoksiin. Niiden arvioinnin kohteita ovat muun muassa akateeminen taso, kirjastojen laajuus ja taso, henkilökunnan julkaisutoiminta ja koulutustaso sekä oppilaitoksen taloudellinen tila.


title: Korkeakoulutus Yhdysvalloissa

text: Community colleget ovat useimmiten kaksivuotisia, ja niihin pääsee opiskelemaan ilman sisäänpääsykokeita. Niissä opiskelu tähtää associate-tutkintoon, josta transfer-ohjelman kautta voi mahdollisesti jatkaa bachelor-tutkintoa opiskelemaan toisessa korkeakoulussa.


title: Korkeakoulutus Yhdysvalloissa

text: Nelivuotiset bachelor-tutkintoa tarjoavat community colleget ovat yleensä isompia ja tarjoavat kaksivuotisia useampia koulutusohjelmia. Ne ovat joko itsenäisiä tai yliopistojen tiedekuntamaisia osia.


title: Korkeakoulutus Yhdysvalloissa

text: Liberal arts college on vain bachelor-tutkintoja tarjoava itsenäinen oppilaitos, jonka opetussuunnitelma painottaa yleissivistäviä aineita. Ne ovat yleensä sisäoppilaitoksia ja painottavat opetuksen vuorovaikutteisuutta ja henkilökunnan ja opiskelijakunnan yhteisöllisyyttä.


title: Korkeakoulutus Yhdysvalloissa

text: Yhdysvalloissa yliopistot ovat tutkimuspainotteisia oppilaitoksia, jotka tarjoavat sekä bachelor-tutkintoon tähtäävää undergraduate- että master- ja doctor-tutkintoihin tähtäävää graduate-tason opetusta, usein myös first professional -tutkinnon kaltaisia tohtorintutkintoja. Historiallisista syistä jotkut yliopistot ovat säilyttäneet "college"-nimen, kuten Boston College, Dartmouth College ja The College of William & Mary, mutta useimpien nimessä on sana "university".


title: Korkeakoulutus Yhdysvalloissa

text: Yliopistojen yhteydessä toimivat "graduate schoolit" tai muut graduate-ohjelmat tarjoavat valikoiman master-tutkintoja, kuten Master of Arts (M.A.), Master of Science (M.S.), Master of Business Administration (M.B.A.) ja Master of Fine Arts (M.F.A.) sekä tohtorintutkintoja. Yliopistolla ei Yhdysvalloissa ole mitään yksiselitteistä määritelmää, mutta muun muassa yliopistoja arvioiva Carnegie-säätiö on pitänyt master-tutkintojen tarjoamista yhtenä keskeisenä kriteerinä korkeakoulun luokittelussa yliopistoksi.


title: Korkeakoulutus Yhdysvalloissa

text: Yhdysvaltalaisten yliopistojen eri aloihin keskittyneitä tiedekuntia kutsutaan yleensä nimillä "school" tai "college" eikä nimellä "faculty", joka taas tarkoittaa amerikanenglannissa korkeakoulun henkilökuntaa. Tiedekunnat jaetaan tarvittaessa edelleen osastoiksi ("department"), mutta nimitykset vaihtelevat: joissakin yliopistoissa tiedekunnat voivat olla collegeja ja niiden osat schooleja.


title: Korkeakoulutus Yhdysvalloissa

text: Yhdysvalloissa yliopistojen toiminnassa suuressa roolissa on monessa eri lajissa, joista suosituimpia ovat joukkuelajit kuten amerikkalainen jalkapallo, koripallo ja baseball. Usein kaikki yliopiston urheilujoukkueet kantavat samaa nimeä, joka on tapana johtaa yliopiston historiasta, seudun maantieteestä tai paikallisesta kansanperinteestä. Suosittuja ovat eläinaiheiset nimet, jotka antavat mahdollisuuden myös maskottihahmon luontiin. Yliopistojen urheilutoiminnan maanlaajuinen kattojärjestö on NCAA.


title: Korkeakoulutus Yhdysvalloissa

text: Urheilulaitosten lisäksi näkyvä instituutio yliopistojen kampuksilla ovat veljes- ja sisarkuntien ("fraternities, sororities") toimitalo- ja asuntolarakennukset.


title: Korkeakoulutus Yhdysvalloissa

text: Yhdysvaltojen korkeakoulujärjestelmä on hyvin hajautettu. Liittovaltion hallitus tai viranomaiset eivät säätele korkeakouluja, lukuun ottamatta sotilaskoulutusta, mutta myöntävät niille kyllä erilaisia rahallisia avustuksia. Liittovaltiolla ei myöskään ole opetusministeriötä, vaan eri alojen korkeakoulujen valvonnasta huolehtii 52 akkreditointiorganisaatiota.


title: Korkeakoulutus Yhdysvalloissa

text: "Public university" -verkosto koostuu osavaltioiden ja itsehallintoalueiden ylläpitämistä yliopistoista. Jokainen osavaltio ylläpitää vähintään yhtä osavaltionyliopistoa. Saman osavaltion osavaltionyliopistot ("state universities") ovat yhä useammin keskitetty yhteisen hallinnon alle, josta käytetään nimistystä "state university system". Kaliforniassa on kolme tällaista ”järjestelmää”: kymmenellä kampuksella toimiva Kalifornian yliopisto ("University of California"), 23 kampuksella toimiva Kalifornian osavaltionyliopisto ("California State University") ja 112 paikallista collegea käsittävä California Community Colleges System.


title: Korkeakoulutus Yhdysvalloissa

text: Osavaltion- ja muilla julkisilla yliopistoilla on yleensä monia tiedekuntia, paljon opiskelijoita ja satoja yhtaikaa menossa olevia peruskursseja, joita usein opettavat master-tutkintoa opiskelevat opetusassistentit.


title: Korkeakoulutus Yhdysvalloissa

text: Julkisiin korkeakouluihin lukeutuvat myös alkuperäiskansoille tarkoitetut ”heimokorkeakoulut”, "tribal colleges and universities".


title: Korkeakoulutus Yhdysvalloissa

text: Kun julkiset korkeakoulut saavat osan rahoituksestaan osavaltioilta, yksityisten korkeakoulujen rahoitus perustuu lukukausimaksuihin ja yksityisiin lahjoituksiin.


title: Korkeakoulutus Yhdysvalloissa

text: Yksityiset korkeakoulut Yhdysvalloissa voivat olla uskonnollisesti sitoutuneita tai sitoutumattomia. Uskonnolliset korkeakoulut voivat tunnustautua tietyn kristinuskon suuntauksen edustajiksi tai olla yleiskristillisiä ("non-denominational"). Uskonnolliset korkeakoulut ulottuvat pappisseminaareista ("seminary") suuriin yleisyliopistoihin, joiden uskonnollinen tausta ei enää juuri näy niiden toiminnassa (esim. metodistien perustama Ohio Wesleyan University).


title: Korkeakoulutus Yhdysvalloissa

text: Useimmat yksityiset korkeakoulut Yhdysvalloissa toimivat voittoa tuottamattomasti ("non-profit"), mutta niiden joukkoon kuuluu myös liikeyrityksen tavoin toimivia yksityisiä oppilaitoksia.


title: Korkeakoulutus Yhdysvalloissa

text: Yhdysvalloissa opiskelijoiden vanhemmat usein osallistuvat lastensa koulutuksen kustannuksiin. Monet opiskelijat kuitenkin tekevät töitä opiskelujen ohessa, tai ovat säästäneet rahaa työnteosta ennen opintojen aloittamista. Opintolainoja voidaan myöntää joko itse opiskelijalle tai hänen vanhemmilleen. Yksi opintojen rahoitusta helpottava keino on opintolainan korkovähennykset. Olemassa on myös joillekin opiskelijoille myönnettäviä stipendejä. Asevoimien palveluksessa toimiminen oikeuttaa maksuttomaan korkeakoulutukseen, jota monet miehet hyödyntävät päästäkseen korkeakouluun ja rahoittaakseen opiskelunsa.


title: Korkeakoulutus Yhdysvalloissa

text: Opintolainoja myöntää muun muassa Yhdysvaltain liittovaltio viiden eri järjestelmän kautta. Niitä myöntävät myös pankit ja muut finanssilaitokset. Stipendejä jakavat erityisesti osavaltiot. Yksityiset korkeakouluissa voi saada tarveharkintaan perustuvia stipendejä, joita myönnetään vanhempien tulojen ja nuoren koulumenestyksen perusteella. Tällaiset stipendit voivat kattaa jopa kaikki opiskelukustannukset, jolloin huippuyliopisto voi osoittautua vähävaraisen perheen lahjakkaan nuoren edullisimmaksi opiskelupaikaksi.


title: Korkeakoulutus Yhdysvalloissa

text: Ulkomaisten opiskelijoiden Yhdysvalloissa tapahtuvien opintojen rahoittamiseen on olemassa kahdenvälisiä järjestelmiä kuten Suomen ja Yhdysvaltojen välinen Fulbright-ohjelma sekä kansainvälisten järjestöjen stipendijärjestelmiä, esimerkkinä Rotary-järjestön säätiön apurahat, joiden avulla voi opiskella muuallakin maailmassa. Monet yhdysvaltalaiset yliopistot myöntävät rahallista tukea ulkomaisille opiskelijoille, ja opintolainaakin on mahdollista saada, jos sitä anoo yhdessä maassa jo pysyvästi asuvan tai Yhdysvaltain kansalaisen kanssa. Verkossa on myös sivustoja ja hakukoneita kansainvälisille opiskelijoille tarkoitettujen apurahamahdollisuuksien löytämiseksi.


title: Korkeakoulutus Yhdysvalloissa

text: Uskonnolliset siirtolaisyhteisöt alkoivat perustaa Amerikan mantereelle oppilaitoksia kouluttaakseen pappeja. Niistä monista on sittemmin kehittynyt merkittäviä korkeakouluja. Esimerkiksi Harvardin yliopisto perustettiin siirtomaa-ajan lainsäädännöllä 1636 ja koulutti aluksi nuoria miehiä papiston jäseniksi. Virginiaan perusti paikallinen hallitus College of William & Maryn lahjoittamalla sille maata ja keräämällä raakatupakan myynnistä veroa. Yalen yliopisto sai alkunsa vuonna 1701 perustetusta Yale Collegesta, joka vuonna 1716 muutti Connecticutin New Haveniin. Princetonin yliopisto oli alun perin College of New Jersey.


title: Korkeakoulutus Yhdysvalloissa

text: Pohjois-Amerikan korkeakoulut olivat aluksi pieniä ja tarjosivat lähinnä yleissivistävää opetusta "liberal arts" -oppiaineissa kuten kreikan ja latinan kielissä, geometriassa, antiikin historiassa, logiikassa, etiikassa ja retoriikassa. Vallitseva opetusmetodi oli toisto ja ulkoa opettelu. Opiskelijat olivat usein pappisperheiden vielä teini-ikäisiä poikia, ja kuri oli kova. Urheilua ei vapaa-aikana suosittu, mutta kirjalliset piirit olivat yleisiä.


title: Korkeakoulutus Yhdysvalloissa

text: Tällaiset pienet koulut auttoivat Yhdysvaltojen elinkeinorakenteen alkavaa muutosta maatalousyhteiskunnasta kohti kaupungistumista. Kouluista valmistuvista papeista tuli usein oman työnsä ohella yhteisöjensä johtajia eri puolille maata myös maallisissa asioissa. Toisaalta elitistisimpien koulujen, kuten Harvardin, voidaan katsoa sosiaalisen nousun sijasta edistäneen sisäänlämpiävän yläluokan syntymistä etenkin Uuden Englannin osavaltioihin.


title: Korkeakoulutus Yhdysvalloissa

text: Varhaisissa brittisiirtokunnissa ei ollut opetusta lakiasioissa, mutta jonkin verran Amerikasta lähdettiin opiskelemaan lakia Lontooseen. 1700-luvulla 117 amerikkalaisen tiedetään valmistuneen lääkäreiksi Skotlannin Edinburghissa, mutta valtaosa lääkäreistä omaksui taitonsa oppipoikina. Ensimmäinen lääketieteen oppilaitos oli Pennsylvaniaan vuonna 1765 perustettu The Medical College of Philadelphia, joka tuli osaksi Pennsylvanian yliopistoa 1791. New Yorkiin perustettiin lääketieteellinen tiedekunta King’s Collegeen (nyk. Columbian yliopisto).


title: Korkeakoulutus Yhdysvalloissa

text: 1900-luvun alussa Yhdysvalloissa toimi alle tuhat korkeakoulua, joissa oli yhteensä noin 160 000 opiskelijaa. Korkeakouluopetuksen ensimmäinen nopea kasvupyrähdys tapahtui vuosina 1900–1930 ja toinen vuosina 1950–1970. Osavaltionyliopistoista kasvoi jopa kymmeniä tuhansia opiskelijoita kouluttavia laitoksia, ja niiden opetusta levitettiin useille kampuksille ympäri osavaltiota. Yhä suurempien ikäluokkien perusopetusta varten oli 1830-luvulta lähtien alettu perustaa opettajia kouluttavia collegeja, ja monista niistä kehittyi sittemmin osavaltionyliopistoja.


title: Korkeakoulutus Yhdysvalloissa

text: 1900-luvun alussa alettiin myös perustaa yhä enemmän paikallisia kaksivuotisia junior college- ja community college -oppilaitoksia tyydyttämään elinkeinorakenteen muutoksen aiheuttamaa kysyntää toimistoammattien ja vaativampien tehdastehtävien opetuksesta. Myös nelivuotisia collegeja perustettiin yhä enemmän.


title: Korkeakoulutus Yhdysvalloissa

text: 1930-luvun lama aiheutti amerikkalaisten yliopistojen rahoituksessa muutoksen julkisesta rahoituksesta kohti yritysten ja vauraiden yksityishenkilöiden myöntämiä avustuksia.


title: Korkeakoulutus Yhdysvalloissa

text: Vuonna 2011 julkaistussa kirjassaan "Academically Adrift: Limited Learning on College Campuses" sosiologit Richard Arum ja Josipa Roksa osoittavat monien tutkimusten perusteella, että yhdysvaltalaisten collegeiden ja yliopistojen oppimistulokset ovat nopeasti heikentyneet. Opiskeluun käytetään entistä vähemmän aikaa: vuonna 1981 tyypillinen opiskelija käytti opiskeluun noin 20 tuntia viikossa, nyt enää 12. Noin 45 prosenttia opiskelijoista ei lainkaan kehity analyyttisessa ajattelussaan tai tekstin tuottamisessaan ensimmäisen ja kolmannen opiskeluvuoden välillä. Tutkinnon saamisesta on tullut tärkeämpi tavoite kuin oppimisesta, ja älypuhelimet ovat luentosalin pöytien alla jatkuvassa käytössä. Lukemista, kirjoittamista, matematiikkaa ja kielitaitoja mittaavien SAT-kokeiden tulokset ovat laskeneet. Silti hyviä arvosanoja korkeakoulujen kursseista annetaan entistä helpommin. Johns Hopkinsin yliopiston selvityksen mukaan parhaan A-arvosanan kursseista saa 47 prosenttia USA:n korkeakouluopiskelijoista, kun vielä 1998 vastaava prosenttiosuus oli 38,9 ja 1960-luvulla alle 20. Jopa Harvardin yliopistossa annettujen arvosanojen mediaani oli 2010-luvun alussa toiseksi paras arvosana, A−.


title: BRDC Formula 4

text: BRDC Formula 3 (aiemmin nimellä BRDC Formula 4) on formulasarja, jonka kilpaillut käydään pääosin Iso-Britanniassa. Sarjan järjestää British Racing Drivers’ Club. Auton suunnittelusta ja rakennuksesta vastaa Tatuus. Autossa on 2,0-litrainen Duratec-moottori joka tuottaa autoihin 230 hevosvoimaa. Renkaat tulivat Pirelliltä. Sarjassa ajetaan yhtenä viikonloppuna kolme kisalähtöä. Pisteitä jaetaan siten että ensimmäisestä ja kolmannesta lähdöstä jaetaan kahdellekymmenelle parhaalle kuljettajalle pisteitä 35, 29, 24, 21, 19, 17, 15, 13, 12, 11, 10, 9, 8, 7, 6, 5, 4, 3, 2, 1. Viikonlopun toisessa lähdössä pisteitä jaetaan vähemmän kahdellekymmenelle parhaalle 25, 22, 20, 18, 16, 15, 14, 13, 12, 11, 10, 9, 8, 7, 6, 5, 4, 3, 2, 1. Sarjan mestaruuden ovat voittaneet Jake Hughes, George Russell, Will Palmer ja Matheus Leist. Vuosina 2013-2014 sarja tunnettiin nimellä BRDC Formula 4, mutta vuonna 2016 sarja muuttui nimeksi BRDC Formula 3.


title: Archer (televisiosarja)

text: Archer on yhdysvaltalainen aikuisten animaatiosarja, jonka on luonut Adam Reed. Sarjan ensimmäinen jakso esitettiin ennakkoon 17. syyskuuta 2009, minkä jälkeen sarjaa alettiin esittää FX-kanavalla 14. tammikuuta 2010.


title: Archer (televisiosarja)

text: "Archerin" päähenkilö on omahyväinen ja itsekeskeinen salainen agentti Sterling Archer, joka työskentelee oman äitinsä alaisena International Secret Intelligence Service (ISIS) -tiedustelupalvelussa.


title: Eothyrididae

text: Eothyrididae on sukupuuttoon kuollut Caseasauriaan kuuluva synapsidien heimo. Siihen luetaan kaksi permikauden alkupuolella, Cisural-epookin aikana, elänyttä sukua. Nämä ovat "Eothyris", "Oedaleops" sekä vuonna 2016 kuvattu "Vaughnictis". Niiden fossiileja on löydetty Yhdysvaltojen alueelta.


title: Eothyrididae

text: Eothyrididaeen kuuluvat kaikki Caseasaurian edustajat, jotka ovat läheisempää sukua "Eothyris parkeyille" kuin "Casea broiliille". Eothyrididaen jäsenten yläleukaluu ei muodosta ulkoisten sierainten pohjaa ja nässä luussa sijaitsevat myös kaksinkertaiset kulmahampaat. Pääasialliset kulmahampaat ovat luiden etuosassa ja toissijaiset niiden hammasrivin keskivaiheilla, silmäkuopan etureunan alapuolella. Pääasialliset kulmahampaat ovat kaksinkertaiset verrattuna seuraaviin hampaisiin. Toisin kuin kasveja syövät sukulaisensa, heimo Caseidae, Eothyrididaen jäsenet olivat petoja. Ne saalistivat todennäköisesti hyönteisiä, mutta ehkä myös muita pieniä eläimiä.


title: Eothyrididae

text: Robert R. Reisz, Stephen J. Godfrey & Diane Scott (2009):


title: Erkki Haglund

text: Erkki Otto Haglund (13. kesäkuuta 1930 Viipuri – 22. joulukuuta 1999 Helsinki) oli suomalainen toimittaja ja kääntäjä.


title: Erkki Haglund

text:
Haglundin vanhemmat olivat liikemies Kuno Otto Haglund ja opettaja Helvi Hannele Aro ja puoliso vuodesta 1955 suomentaja Anja Kaarina Salmi. Haglund tuli ylioppilaaksi 1950 ja työskenteli "Helsingin Sanomien" toimittajana 1953–1960, Kuvajulkaisut Oy:ssä 1960–1962, "Valittujen Palojen" toimittajana 1962–1963 ja päätoimittajana 1963–1986. Lehden käännöstoiminnasta hän vastasi 1987–1990.Omalla nimellä:
Nimellä "Eero Huhtala":
Nimellä "Antti Salomaa":


title: Vesa Junttila

text:
Vesa Junttila (s. 10. joulukuuta 1941, Kittilä) on suomalainen taidemaalari ja kuvataiteilija. Hän asuu nykyisin Saariselällä. Taidekoulutusta Vesa Junttila on saanut isältään Einari Junttilalta ja Reidar Särestönimeltä. Hän on opiskellut Vapaassa Taidekoulussa vuosina 1959 ja 1963 opettajinaan Torger Enckell, Tor Arne ja Unto Pusa.
Vesa Junttila on osallistunut lukuisiin ryhmä- ja yksityisnäyttelyihin Suomessa. Ulkomailla hänen taidettaan on ollut nähtävillä muun muassa Tukholmassa, Norrköpingissä, Linköpingissä, Öölannissa, Jerusalemissa, Pariisissa, Bresciassa, Tromssassa ja Bordeaux’n alueella.


title: Vesa Junttila

text: Vesa Junttilan töitä on nähtävillä Rovaniemen kaupungin sekä Kittilän, Joroisten, Ranuan, Tervolan, Inarin ja Övertorneån kunnan koelmissa kuten myös Saamelaismuseossa ja Haaparannan taidemuseossa. Hänen taulujaan on myös Helsingin pääpostin, Veli Aineen, Korpivaara Oy:n, Suomen Yhdyspankin, Helsingin Osakepankin, Pieksämäen Osuuspankin, Säästöpankkien keskusosakepankin, Liimattalan Taidekodin, Vuotson Porokylän ja Särestöniemen kokoelmissa.


title: Vesa Junttila

text: Vesa junttilan teoksia on ollut Amnesty Internationalin postikorteissa ja kalenterissa.


title: Vesa Junttila

text: Hän on tehnyt Orilammen Honkasaaren kappelin alttarimaalauksen "Ylösnoussut Jeesus".


title: Vesa Junttila

text: Vesa Junttilan maalaukset koostuvat lukuisista hehkuvista värikerroksista ja hänen käyttämänsä tekniikka on hyvin aikaa vievä. Taulujen aiheena on useimmiten lappi, mutta hän on kokeillut myös urbaanimpia aiheita ja muotokuvia. Lapin tauluissa näkyy herkkiä kukkia, luolamaalausten kaltaisia poroja ja noitarumpuja. Vesa Junttila on myös liittänyt jokaiseen tauluunsa psalmin.


title: Pablo Aguilar

text: Pablo Aguilar Bermúdez (s. 9. helmikuuta 1989 Granada) on espanjalainen koripalloilija.


title: Pablo Aguilar

text: Aguilar on tehnyt uransa espanjalaisissa seurajoukkueissa. Hän voitti Eurocupin vuosina 2007 ja 2014 sekä Espanjan mestaruuden vuonna 2007.


title: Pablo Aguilar

text: Espanjan maajoukkueessa Aguilar voitti Euroopan mestaruuden vuonna 2015 ja EM-pronssia vuonna 2013.


title: Guillem Vives

text: Guillem Vives Torrent (s. 16. kesäkuuta 1993 Barcelona) on espanjalainen koripalloilija, joka pelaa pelintekijän pelipaikkaa.


title: Guillem Vives

text: Vives on tehnyt uransa espanjalaisissa seurajoukkueissa. Hän on pelannut muun muassa Euroliigaa.


title: Guillem Vives

text: Espanjan maajoukkueessa Vives voitti Euroopan mestaruuden vuonna 2015.


title: Sant Andreu Jazz Band

text: Sant Andreu Jazz Band on Barcelonassa toimiva Big Band jonka soittajat ovat 7-21-vuotiaita lapsia ja nuoria. Orkesterin johtajana toimii jazzmuusikko ja musiikkipedagogi Joan Chamorro.


title: Sant Andreu Jazz Band

text: Sant Andreu Jazz Band eroaa monista muista lasten/nuorten orkestereista sen vaativan ohjelmiston sekä soittajien poikkeuksellisen laajan ikäjakauman vuoksi. Bändille on tunnusomaista myös aivan nuorien, jopa alle 10-vuotiaiden merkittävä rooli soolo-osuuksien soittajina.


title: Sant Andreu Jazz Band

text: Kapellimestari Joan Chamorron ohella ohjelmiston sovituksista vastaavat useat jazzmusiikin ammattilaiset, mm. pianisti Joan Monné, pasunisti Sergi Vergés sekä muusikko-säveltäjä Alfons Carrascosa.


title: Sant Andreu Jazz Band

text: Orkesteri perustettiin vuonna 2006 Barcelonassa, "Escola Municipal de Música de Sant Andreu" -musiikkikoulussa. Se on esiintynyt lukuisissa konserteissa ja festivaaleilla ympäri Kataloniaa, muualla Espanjassa sekä naapurimaissa kuten Ranskassa ja Andorrassa. Big Bandin ensimmäinen CD/DVD "Jazzing: Live at Casa Fuster" julkaistiin 2009. Tunnettujen ammattimuusikoiden ohella solisteina toimivat myös orkesterin omat, lahjakkaat nuoret soittajat kuten tuolloin 14-vuotias Andrea Motis.


title: Sant Andreu Jazz Band

text: Orkesteri teki läpimurtonsa vuonna 2010 esiintyen yli 20 eri festivaalilla, kuten mm. "Valls, Terrassa, Girona, Barcelona, Platja d'Aro". Se pääsi esiintymään Barcelonan tunnetuimmissa konserttipaikoissa kuten jazzklubi "el Jamboree, Palau de la Música Catalana, JazzSi" sekä "Casa Fuster". Big Bandin mukana esiintyi joukko kansainvälisesti arvostettuja jazzmuusikoita kuten Dick Oatts, Ken Peplowski, Bobby Gordon, Perico Sambeat, Ignasi Terraza, Matthew Simon, sekä Esteve Pi. Yhtye julkaisi myös toisen levynsä "Jazzing 2".


title: Sant Andreu Jazz Band

text: Vuonna 2012 julkaistiin dokumenttielokuva "A film about kids and music" jossa elokuvaohjaaja Ramon Tort kuvaa lasten saavutusten ohella myös musiikinopettaja Chamorron opetusmenetelmiä jazz-musiikin opetuksessa. Elokuva valittiin sarjassaan parhaaksi  Lights. Camera. Help. -festivaalilla 2013 Teksasin Austinissa. Dokumenttielokuvan teon aikana nauhoitettiin myös bändin kolmas levy ""Jazzing 3, Live at el Palau de la Música"".


title: Sant Andreu Jazz Band

text: Kaksiosainen CD/DVD levy ""Jazzing 4 vol 1 & 2"" nauhoitettiin vuosien 2012-13 aikana ja julkaistiin 2014. Levy ""Jazzing 5"" julkaistiin syksyllä 2015.


title: Sant Andreu Jazz Band

text: Maaliskuussa 2016 julkaistiin orkesterin 10-vuotisjuhlavuoden kunniaksi tehty kaksiosainen levy ""Jazzing 6 2006-2016"". Levyllä on selvästi aikaisempaa enemmän nopeatempoisia ja vaativia bebop-tyylisiä kappaleita.


title: Sant Andreu Jazz Band

text: Saksofonisektio: 2 alttosaksofonia (toinen niistä on monissa sovituksissa korvattu sopraanolla), 2 tenorisaksofonia sekä Baritonisaksofoni


title: Sant Andreu Jazz Band

text: Pasuunasektio: 3 tenoripasuunaa, 1 bassopasuuna.


title: Sant Andreu Jazz Band

text: Trumpettisektio: 4 trumpettia


title: Sant Andreu Jazz Band

text: Rytmisektio: Piano, kitara/banjo, kontrabasso, rummut


title: Sant Andreu Jazz Band

text: Perinteisestä Big Band-kokoonpanosta poiketen bändin soittimiin kuuluu myös viulu sekä käyrätorvi, joka kuuluu pasuunasektioon


title: Sant Andreu Jazz Band

text: Vuoden 2017 alussa Bändiin kuului soittajia seuraavasti:


title: Sant Andreu Jazz Band

text: 7 saksofonistia (+ 2 toisena soittimena)


title: Sant Andreu Jazz Band

text: 4 trumpetistia (+1)


title: Sant Andreu Jazz Band

text: 6 pasunistia (+1 käyrätorvensoittaja)


title: Sant Andreu Jazz Band

text: Rytmisektio: 2 rumpalia, 1 kitaristi, 1 basisti, 3 pianistia


title: Sant Andreu Jazz Band

text: Lisäksi yksi Bändin puhaltajista soittaa soolosoittimena Viulua.


title: Sant Andreu Jazz Band

text: Levytyksissä Sant Andreu Jazz Bandin kanssa soittaa ajoittain joitakin sen entisiä jäseniä (mm. pianisti Marc Martin, saksofonisti-laulaja Eva Fernández, trumpetisti-laulaja Andrea Motis).


title: Sant Andreu Jazz Band

text: Sant Andreu Jazz Bandin jäsenet esiintyvät jatkuvasti myös osana toisia kokoonpanoja ja muodostavat keskuudestaan omia pieniä kokoonpanoja.Youtube:


title: Lahden helluntaiseurakunta

text: Lahden helluntaiseurakunta on Lahdessa toimiva helluntaiseurakunta. Seurakuntaan kuuluu noin 1 100 jäsentä. Seurakunnalla ei väliaikaisesti ole johtavaa pastoria. Palkattuja työntekijöitä on muutama, mutta seurakunta toimii vahvan vapaaehtoistyön pohjalla.


title: Lahden helluntaiseurakunta

text: Lahden helluntaiseurakunta perustettiin joulukuun 2. päivänä vuonna 1926. Perustamiskokouksessa valittiin sen aikainen johtava saarnamies, joka oli Vilho Hartonen. Seurakunnan nimeksi päätettiin "Siion-seurakunta", mutta vuosikymmenten kuluessa nimi muutettiin Lahden helluntaiseurakunnaksi. Seurakunta kokoontui aluksi kodeissa ja vuokratiloissa, kunnes vuonna 1951 rakennettiin oma tila Harjukatu 15:een. Sen käytyä pieneksi rakennettiin 1972 Kiveriönkatu yhteen uusi isompi rukoushuone.


title: Lahden helluntaiseurakunta

text: Lahden helluntaiseurakunta omistaa myös leirikeskuksen Villähteellä, Nastolan kunnassa. Se sijaitsee noin kymmenen kilometrin päässä seurakuntarakennuksesta. Siellä pidetään kesäisin leirejä kaikenikäisille. Sitä käyttävät myös lähiseutujen seurakunnat, ja kauempanakin sijaitsevat seurakunnat, muun muassa Malmin helluntaiseurakunta.


title: Lahden helluntaiseurakunta

text: Viikko-ohjelmaan kuuluvat varhaisnuorten ilta, nuortenillat, sanan ja rukouksen ilta, partio ja perhepiiri sekä suomenkielinen, swahilinkielinen ja venäjänkielinen jumalanpalvelus.


title: Paradox Development Studio

text: Paradox Development Studio on ruotsalainen vuonna 1995 perustettu pelitalo, joka on yhdistetty emoyhtiönsä Paradox Interactive:n kanssa. Yhtiö on parhaitten tunnettu sarjoistaan "Europa Universalis", "Hearts of Iron", "Crusader Kings", ja "Victoria".


title: Paradox Development Studio

text: Paradox Development Studiolla on juurensa ruotsalaissessa Target Games -lautapelivalmistajassa. Vuonna 1999 yhtiö jaettiin yhtiöiksi Paradox Interactive, joka keskittyi videopeleihin, ja Paradox Entertainment, joka keskittyi lauta- ja roolipeleihin.


title: Paradox Development Studio

text: Paradox Interactive alkoi julkaista omia strategiapelejään itsenäisesti ja laajensi toimintaansa myös julkaisemalla muiden pelitalojen pelejä.


title: Paradox Development Studio

text: Vuoden 2012 tammikuussa yhtiö jaettiin jälleen kerran kahteen. Paradox Interactive keskittyi pelien julkaisemiseen ja Paradox Development studio niiden kehittämiseen.


title: Paradox Development Studio

text: Lista peleistä jotka Paradox Development Studio on kehittänyt.


title: Paradox Development Studio

text: Näiden lisäksi Paradox on kehittänyt kaksi muuta peliä 2000-luvun alussa, kun pelitalo oli osa Paradox Entertainment:iä. Nämä pelit olivat "Crown of the North" ja "Two Thrones", jotka molemmat olivat osa "Svea Rike" -sarjaa.


title: Onnelin ja Annelin talvi

text: Onnelin ja Annelin talvi on vuonna 2015 ensi-iltansa saanut lastenelokuva, jonka on ohjannut Saara Cantell. Se perustuu Marjatta Kurenniemen samannimiseen kirjaan. Elokuvan ensi-ilta oli 9. lokakuuta 2015.


title: Onnelin ja Annelin talvi

text: Onneli (Aava Merikanto) ja Anneli (Lilja Lehto) asuvat kahdestaan omassa talossaan. Eräänä talvi-iltana talon pihaan saapuu kodittomaksi joutunut, pikkuruinen Vaaksanheimojen perhe. He muuttavat asumaan Onnelin ja Annelin nukkekotiin. Aikuisilla on kuitenkin omat suunnitelmansa perheen varalle.


title: Onnelin ja Annelin talvi

text: Elokuvan keskeisiä teemoja ovat erilaisuuden hyväksyminen ja pakolaisuus.


title: Onnelin ja Annelin talvi

text: Lähde


title: Onnelin ja Annelin talvi

text: Elokuvaa kuvattiin Loviisassa talvella 2015. Sen tunnuskappale on uusi versio Pave Maijasen kappaleesta "Pidä huolta", jonka esittää Diandra.


title: Onnelin ja Annelin talvi

text: Elokuvan budjetti oli 1 900 000 euroa, josta Suomen elokuvasäätiön tukea oli 800 000 euroa.


title: Onnelin ja Annelin talvi

text: Ensi-iltaviikonlopun jälkeen elokuvan oli nähnyt ennakkonäytökset mukaan lukien 45 000 katsojaa. Toisella esitysviikollaan elokuva oli Suomen katsotuin ja ylitti 100 000 katsojan rajan.


title: Carly Fiorina

text: Cara Carleton "Carly" Fiorina (o.s. Sneed; s. 6. syyskuuta 1954) on yhdysvaltalainen republikaanipoliitikko ja entinen yritysjohtaja joka vuodesta 2012 johtaa hyväntekeväisyysjärjestöä Good360. Hän oli vuosina 1999-2005 Hewlett-Packardin toimitusjohtaja, kunnes hänet erotettiin tehtävästään. Eron taustalla oli Compaq-yhtiön osto, jota Hewlett-Packardin suuromistaja Walter Hewlett vastusti.


title: Carly Fiorina

text: Vuonna 2010 hän oli ehdolla senaattoriksi Kalifornian osavaltiossa ja vuonna 2008 hän toimi senaattori ja presidenttiehdokas John McCainin talousneuvonantajana. Fiorina pyrkii republikaanien presidenttiehdokkaaksi vuonna 2016. Hän yritti senaattiin Kaliforniasta vuonna 2010, mutta kannatus romahti kun vastustaja kertoi mainoksissaan miten Fiorinan omat tulot nousivat samaan aikaan kun HP:ltä irtisanottiin tuhansia.


title: Kuningatar Vasti

text: Kuningatar Vasti (hepreaksi ושתי) oli Persian kuninkaan Ahasveruksen ensimmäinen vaimo Esterin kirjan mukaan. Häneltä oli otettu kuningattaruus pois, kun hän oli kieltäynyt tulemasta näytille kuninkaan juhliin. Kuningas Ahasverus valitsi kuningattarekseen eräänlaisen kauneuskilpailun kautta nuoren Esterin. Midraš kuvailee Vastia ilkeäksi ja turhamaiseksi. Kuningatar Vasti on kuitenkin nähty myös itsenäisesti ajattelevana sankarittarena fenistisessä tulkinnassa. Vastin tarina on osa juutalaisten purim-juhlan kertomusta.


title: Poleeminen Raamatun tulkinta

text: Poleeminen Raamatun tulkinta on Raamatun tulkintatapa, jossa pyritään tarkoituksellisesti heikentämään Raamatun arvovaltaa etsimällä siitä ristiriitaisuuksia ja moraalisesti kestämättömiä kantoja. Tämän tulkinnan tavoitteena on esittää Raamattu vanhanaikaisena, historiallisesti epäluotettavana, moraalisesti taantumuksellisena ja sisäisesti ristiriitaisena tekstikokoelmana.


title: Lemuel (kuningas Raamatussa)

text: Kuningas Lemuel on Raamatun Sananlaskujen kirjassa mainittu henkilö. "Lemuelin, Massan kuninkaan, sanat..." (sananl.31:1). Osa kirjasta koostuu kuningas Salomonin sananlaskuista, ja on oletettu, että Lemuel olisi Salomon salanimi. Lemuelin sanat ylistävät äidin viisautta ja arvostusta.


title: Pilvimetsäpeukaloinen

text: Pilvimetsäpeukaloinen ("Cinnycerthia olivascens") on peukaloisten heimoon kuuluva varpuslintu.


title: Pilvimetsäpeukaloinen

text: Pilvimetsäpeukaloista tavataan Kolumbiassa, Ecuadorissa ja Perussa. Lajin on kuvattu olevan melko yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.


title: Seepiapeukaloinen

text: Seepiapeukaloinen ("Cinnycerthia peruana") on peukaloisten heimoon kuuluva varpuslintu.


title: Seepiapeukaloinen

text: Seepiapeukaloista tavataan Perussa ja sen levinneisyysalueen pinta-ala on noin 75 800 km. Lajin on kuvattu olevan yleinen, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.


title: Punanpeukaloinen

text: Punanpeukaloinen ("Cinnycerthia fulva") on peukaloisten heimoon kuuluva varpuslintu.


title: Punanpeukaloinen

text: Punanpeukaloista tavataan Boliviassa ja Perussa ja sen levinneisyysalueen pinta-ala on noin 108 800 km. Lajin on kuvattu olevan melko yleinen joillain alueilla, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.


title: Joonas Berghäll

text: Joonas Berghäll (s. 1977 Kemi) on suomalainen elokuvatuottaja, käsikirjoittaja ja dokumenttiohjaaja. Hän on ohjannut myös useita Viikatteen musiikkivideoita.


title: Joonas Berghäll

text: Berghäll on työskennellyt elokuvatuotantojen parissa vuodesta 1998 ja opiskeli elokuvien tuottamista Tampereen ammattikorkeakoulussa media-alan koulutusohjelmassa vuosina 2000–2005. Hän on Oktober-tuotantoyhtiön tuottaja ja yksi omistajista.


title: Joonas Berghäll

text:
Vuonna 2011 Berghäll ja Mika Hotakainen saivat parhaan dokumentin Jussin elokuvasta "Miesten vuoro". Elokuva oli ehdolla myös Pohjoismaiden neuvoston elokuvapalkinnon saajaksi. Berghäll ja Hotakainen saivat elokuvasta Miehen työ -palkinnon ja Suomen Saunaseuran Löylynhenki-palkinnon. Vuonna 2011 elokuva esitettiin Trenton elokuvafestivaaleilla Italiassa.
Lähde


title: 2-bromipyridiini

text: 2-bromipyridiini (CHBrN) on heterosyklinen aromaattinen yhdiste ja pyridiinin bromattu johdannainen. Yhdistettä käytetään orgaanisissa synteeseissä muiden yhdisteiden valmistamiseen.


title: 2-bromipyridiini

text: 2-bromipyridiini on huoneenlämpötilassa väritöntä nestettä. Yhdiste liukenee kohtalaisesti veteen ja moniin orgaanisiin liuottimiin kuten etanoliin ja dietyylieetteriin.


title: 2-bromipyridiini

text: 2-bromipyridiiniä voidaan valmistaa pyridiinin ja bromin välisellä reaktiolla. Yhdistettä käytetään muiden kemikaalien valmistukseen. Siitä valmistetaan muun muassa lääkkeinä käytettäviä karbinoksamiinia, rimiterolia ja triprolidiinia. Kuparin katalysoimassa Ullmann-reaktiossa muodostuu 2-bromipyridiinistä 2,2′-bipyridiiniä.


title: Venezuelanpeukaloinen

text: Venezuelanpeukaloinen ("Cistothorus meridae") on peukaloisten heimoon kuuluva varpuslintu.


title: Venezuelanpeukaloinen

text: Venezuelanpeukaloista tavataan Venezuelassa ja sen levinneisyysalueen pinta-ala on noin 3 400 km. Lajin on kuvattu olevan melko yleinen ja sen kanta on vakaa. Se on luokiteltu elinvoimaiseksi.


title: Kolumbianpeukaloinen

text: Kolumbianpeukaloinen ("Cistothorus apolinari") on peukaloisten heimoon kuuluva varpuslintu.


title: Kolumbianpeukaloinen

text: Kolumbianpeukaloista tavataan Kolumbiassa ja sen levinneisyysalueen pinta-ala on noin 1 600 km. Lajin populaation arvellaan olevan 1 000–2 499 yksilöä, ja kanta on laskussa. Se on luokiteltu erittäin uhanalaiseksi.


title: Suopeukaloinen

text: Suopeukaloinen ("Cistothorus palustris") on peukaloisten heimoon kuuluva varpuslintu.


title: Suopeukaloinen

text: Suopeukaloista tavataan Kanadassa. Yhdysvalloissa ja Meksikossa. Lajin kannankehitys on runsastuva, ja se on luokiteltu elinvoimaiseksi.


title: Per amore di Jenny

text: Per amore di Jenny (”Jennyn rakkauden tähden”) on vuonna 1915 valmistunut italialainen mykkäelokuva. Nino Oxilian ohjaaman lyhyen komedian pääosia esittävät Pina Menichelli, Amleto Novelli ja Alberto Nepoti.


title: Per amore di Jenny

text: Isä vie Jennyn lomalle Italiaan, jotta tämä unohtaisi rakastettunsa. Jennyn huvilan lähellä on paja, jonka seppä laulaa työskennellessään. Jenny tutustuu seppään, joka rakastuu salaa kauniiseen ulkomaalaiseen. Eräänä päivänä Jenny saapuu tapaamaan seppää sulhasensa kanssa. Nuorten lähtiessä pois seppä puhkeaa lauluun, jolla hän yrittää selittää tunteitaan.


title: Per amore di Jenny

text: Cinesin tuottama "Per amore di Jenny" on liian lyhyt, jotta sen tarina ehtisi kunnolla kehittyä. Siinä on samoja aineksia kuin Oxilian ja Menichellin aiemmassa lyhytelokuvassa "Veli di giovinezza" (”Nuoruuden häivähdyksiä”, 1914). Myöhemmin femme fatalen rooleihin erikoistunut Menichelli on vielä viaton ja raikas. Visuaalisesti viehättävässä elokuvassa on paljon liikettä, ulkokuvia ja Rooman nähtävyyksiä. Sen värillinen alkuperäiskopio on säilynyt Alankomaiden elokuvamuseossa.


title: Suomen kellomuseo

text: Suomen kellomuseo on kelloihin ja ajan mittaamiseen erikoistunut museo. Museon näyttelytilat sijaitsevat WeeGee-talossa Espoon Tapiolassa. Museon kokoelmat ovat saaneet alkunsa vuonna 1944, jolloin Kelloseppäkoulu perustettiin Lahteen. Koulun opettajat aloittivat kellokokoelmaa koulun käyttöön. Museon perustaminen nousi esille jo tuolloin.


title: Suomen kellomuseo

text: 1950-luvun lopuilla Kelloseppäkoulu muutti Espoon Tapiolaan ja kellokokoelma tuli esille koulun opettajainhuoneeseen. Kokoelma kuitenkin kasvoi ja valtasi koko opettajainhuoneen ja vaati lisätiloja. Vuonna 1981 Suomen kelloseppäliitto perusti Kelloseppämuseon, jolle kellokokoelma annettiin. 1980-luvun lopussa Suomen kellomuseo sai toimitilat Kelloseppäkoulun viereisestä Kellovasara-rekennuksesta. Museon toimisto toimii yhä näissä tilossa, mutta Kesällä 2006 museon näyttely siirrettiin osaksi WeeGee-talon näyttelyjä.


title: Suomen kellomuseo

text: Kellomuseoon on maksuton sisäänpääsy. Museo järjestää tilauksesta maksuttomia opastuksia päiväkodeille, alakouluille, yläkouluille ja lukioille. Aikuisryhmien opastukset ovat maksullisia. Vuonna 2015 kellomuseo kirjasi 53 653 kävijää. Sijainti WeeGee-talo suosittujen museoiden (Espoon modernin taiteen museo Emma 101 628 kävijää 2015, Suomen lelumuseo Hevosenkenkä 72 847 kävijää ja Espoon kaupunginmuseo 62 380 kävijää) yhteydessä edesauttaa osaltaan erikoismuseon suurehkoa kävijämäärää.


title: Tor Caldara

text: Tor Caldara Riserva Naturale Regionale on aluetason luonnonsuojelualue Tyrrhenanmeren rannalla Italiassa. 44 hehtaarin laajuinen alue sijaitsee Anzion kunnan alueella Rooman eteläpuolella.


title: Tor Caldara

text: 1500-luvun puolivälissä rakennetusta Torre delle Caldanen vartiotornista nimensä saanella alueella on ikivihreää välimerenmetsää, jota hallitsee kaksi tammilajia. Rantaa kohti metsä muuttuu macchia-pensastoksi. Meren rannalla on kalliokasvillisuutta, kahden pienen joen varrella rantametsiä ja soilla kosteikkokasveja. Eläinkunta käsittää lintuja, nisäkkäitä, matelijoita, sammakkoeläimiä ja hyönteisiä. Alue on myös geologisesti hyvin mielenkiintoinen. Toisen maailmansodan jälkeen siellä kuvattiin lukuisia elokuvia.


title: Raimonjärvi

text: Raimonjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Raimonjärvi

text: Soikean muotoisen järven pituus on 450 metriä, leveys 200 metriä ja pinta-ala 6,4 hehtaaria. Ranta, jonka pituus on 1,1 kilometriä, on metsää tai peltojen suoja-aluetta, jota ympäröivät peltomaat. Eteläpuolella kohoaa 20 metriä vedenpinnan yläpuolelle kallioalue, jonka päällä sijaitsee Mahnalan tanssilava . Rannoille on rakennettu kuusi vapaa-ajan asuntoa ja järven lähettyvillä sijaitsee kaksi maatilaa. Järven ohittaa länsipuolelta yhdystie 2623, jota kutsutaan "Maisematieksi". Järveen ei laske ojia ja sen laskuoja lähtee järven länsikärjestä. Se laskee kilometrin mittaisena Kallioistenselkään. Valuma-alueella ei ole muita vesistöjä.


title: Raimonjärvi

text: Järven rantojen raivaamista on ehdotettu maiseman avaamiseksi Maisematien suuntaan.


title: Eetu Kallioinen

text: Eetu Kallioinen (s. 23. toukokuuta 1998 Loppi) on suomalainen haulikkoampuja. Hän kilpailee skeet-ammunnassa. Kallioinen edustaa Ala-Hämeen Ampujia ja hänen valmentajanaan toimivat Timo Laitinen ja Tuomo Valkeapää.


title: Eetu Kallioinen

text: Kallioinen saavutti poikien EM-hopeaa skeetistä vuoden 2015 EM-kilpailuista Mariborista. Samana vuonna hän sijoittui viidenneksi haulikkolajien MM-kilpailuiden poikien sarjassa. Hän ampui peruskilpailussa tuloksen 124, joka sivusi poikien maailmanennätystä. Samoista kisoista hän saavutti hopeaa joukkuekilpailusta.


title: Eetu Kallioinen

text: Vuonna 2014 Kallioinen saavutti poikien PM-hopeaa.


title: Hanhijärvi (Hämeenkyrö)

text: Hanhijärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Hanhijärvi (Hämeenkyrö)

text: Järven pituus on 400 metriä, leveys 170 metriä ja pinta-ala on 5,4 hehtaaria. Rantaviivan kokonaispituus on kilometri ja rannalla sijaitsee kolme loma-asuntoa ja maatila. Järveen laskee kaksi tulo-ojaa, jotka tuovat vettä lähimetsistä. Järven eteläpäässä sijaitsevsta luusuasta lähtee yli neljä kilometriä pitkä laskuoja, joka laskee Kallioistenselkään. Siihen yhtyy idästä Pikku Samelusjärven ja Samelusjärven yhteinen oja.


title: Hanhijärvi (Hämeenkyrö)

text: Järvelle pääsee Tampereen suunnalta poikkeamalla ennen Hämeenkyröä valtatieltä 3 yhdystielle 2623 ja seuraamalla sitä etelään. Yhdystien 2621 jälkeen kääntyy oikealle 1,7 kilometriä pitkä tie, jonka päässä järvi sijaitsee. Valtatie 3 kulkee aivan järven pohjoispään ohi. Järven ympäri kiertää tie tai kärrypolku.


title: Hanhijärvi (Hämeenkyrö)

text: Järven lasku-uoma on monin paikoin luonnonmukainen ja puron rinteet ovat tiheää metrsää. Osa näistä kohteista muodostavat luonnonsuojelualueita.


title: Noora Antikainen

text: Noora Antikainen (s. 14. syyskuuta 1981 Orimattila) on suomalainen haulikkoampuja, joka kilpailee trap-ammunnassa. 169 senttimetriä pitkä ja 54 kilogrammaa painava Antikainen edustaa Orimattilan Seudun Urheiluampujia ja hänen valmentajanaan toimii Matti Nummela.


title: Noora Antikainen

text: Antikainen saavutti hopeaa joukkuekilpailusta vuoden 2015 haulikkoammunnan MM-kilpailuista Lonatosta. Henkilökohtaisessa MM-kilpailuissa hän on ollut parhaimmillaan kymmenes vuonna 2002 Lahdessa kaksoistrapissa. EM-kilpailuissa Antikainen on ollut parhaimmillaan kuudes vuonna 2003, niin ikään kaksoistrapissa. Vuonna 2004 hän voitti maailmancupin Sydneyn kaksoistraposakilpailun ja oli maailmancupin finaalissa Mariborissa kahdeksas.


title: Noora Antikainen

text: Antikainen työskentelee ortopedisenä hoitajana Päijät-Hämeen keskussairaalan leikkausosastolla. Hän on naimisissa ja hänellä on kaksi lasta.


title: Marika Salmi (ampumaurheilija)

text: Marika Salmi (s. 18. kesäkuuta 1988 Orimattila) on suomalainen haulikkoampuja, joka kilpailee trap-ammunnassa. Salmi edustaa Orimattilan Seudun Urheiluampujia ja hänen valmentajanaan toimivat Kari Kopra ja Erkki Inkiläinen.


title: Marika Salmi (ampumaurheilija)

text: Salmi saavutti joukkuehopeaa vuoden 2015 haulikkoammunnan MM-kilpailuista Lonatosta ja vuoden 2017 MM-kilpailuista Moskovasta. Vuoden 2012 haulikkoammunnan EM-kilpailuista Larnakasta hän saavutti pronssia niin ikään joukkuekilpailusta. Haulikkoammunnan MM-kilpailuihin hän on osallistunut kolmesti. Maailmancupissa Salmi on voittanut yhden osakilpailun.


title: Samelusjärvi

text: Samelusjärvi eli Satmelusjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Samelusjärvi

text: Järven pituus on 450 metriä, leveys 200 metriä ja pinta-ala on 5,5 hehtaaria. Rantaviivan kokonaispituus on 1,2 kilometriä ja rannoille on rakennettu kaksi vapaa-ajan asuntoa. Järvellä on pyöreähkö muoto, mutta sen itäpäässä työntyy koilliseen suustaan kapea lahti. Lahden rannat ovat avosuota ja metsäisen järven eteläranta on soistunutta metsää. Lahteen laskee kolme ojaa, jotka tuovat vettä metsäalueelta ja valtatieltä 3. Järven länsipäässä sijaitsevsta luusuasta lähtee 1,7 kilometriä pitkä laskuoja. Se alittaa Mäensivun tilan peltomaat ja siihen yhtyy siellä Pikku Samelusjärven laskuoja. Lopuksi oja yhtyy itsekin Hanhijärven neljän kilometrin pituiseen laskuojaan, joka laskee Kallioistenselkään. Ainoa tie järvelle johtaa vapaa-ajan asunnoille. Se erkanee valtatieltä 3 puolivälissä Hämeenkyröä ja Sasin tienhaaraa.


title: Samelusjärvi

text: Valtatie 3 uudet tielinjaukset voivat vaikuttaa myös Samelusjärven ympäristöön. Järvelle kaavaillaan meluvalleja, jos tielinjaus kulkee riittävän lähellä sen rantaa.


title: Samelusjärvi

text: Vanhassa 1840-luvun Hämeenkyrön pitäjänkartassa järven nimi kirjoitettiin "Salminusjärvi".


title: Konrad Westergren

text: Enoch Konrad Westergren (15. lokakuuta 1877 Turku – 2. maaliskuuta 1949 Helsinki) oli suomalainen lyseon lehtori ja sanakirjan tekijä.


title: Konrad Westergren

text: Westergrenin vanhemmat olivat merimies, kauppias, kenkätehtailija Enoch Westergren (s. 1853) ja Ida Lovisa Lindgren (s. 1853). Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905 ja maisteriksi 1907.


title: Konrad Westergren

text: Westergren toimi Suomalaisen normaalilyseon suomen ja latinan kielen nuorempana lehtorina 1918–1947. Hän toimi myös koulun kirjaston hoitajana 1930-luvulla.


title: Konrad Westergren

text: Westergren oli naimisissa 1912–1947 Sigrid Tujulinin (k. 1947) kanssa.


title: Honeymoon (Lana Del Reyn albumi)

text: Honeymoon on yhdysvaltalaisen laulaja-lauluntekijä Lana Del Reyn neljäs studioalbumi, joka julkaistiin 18. syyskuuta 2015 UMG Recordingsin kautta. Albumi debytoi Suomen virallisen listan sijalla 12. Se pysyi listalla yhteensä 5 viikkoa.


title: Honeymoon (Lana Del Reyn albumi)

text: Kaikki kappaleet säv. ja san. Lana Del Rey ja Rick Nowels, ellei toisin mainita.


title: Patrick McNally (jääkiekkoilija)

text: Patrick McNally (s. 4. joulukuuta 1991) on yhdysvaltalainen jääkiekkoilija, joka pelaa San Jose Sharksin organisaatiossa. Hän on Vancouver Canucksin neljännen kierroksen varaus


title: Patrick McNally (jääkiekkoilija)

text: McNally siirtyi Milton -akatemiaan juniorina ja pian hänestä tuli hyökkäävimmistä yliopistokiekkoilijoista. McNally nimettiin joukkueen varakapteeniksi kaudella 2010–2011.


title: Patrick McNally (jääkiekkoilija)

text: McNally varattiin USHL-joukkue Indiana Iceen vuoden 2010 varautilaisuudessa, mutta hän päätti kuitenkin pelata Milton -akatemiassa kauden loppuun asti. Hänet varattiin neljännellä kierroksella Vancouver Canucksiin. Hän oli Vancouverin ensimmäinen varaus numerolla 115.


title: Patrick McNally (jääkiekkoilija)

text: Viimeisenä vuotenaan Miltonissa McNally johdatti joukkueen 26-3-1 -tilastolla NEPSACin mestaruuteen. McNally valittiin joukkueen parhaaksi pelaajaksi toisena vuotena peräkkäin. McNally oli NEPSACin puolustajien pistepörssin voittaja 51 pisteellään..


title: Patrick McNally (jääkiekkoilija)

text: McNally siirtyi pelaamaan Harvardin yliopistoon syksyllä 2010.  Hän oli finalisti kilpailussa ECACin vuoden tulokkaan palkinnosta.


title: Patrick McNally (jääkiekkoilija)

text: Viimeisenä vuotenaan Crimsonissa kaudella 2014–2015 McNally pelasi 21 piste per peli -tahdilla, kunnes joutui polvivamman vuoksi loppukaudeksi sivuun. Vancouver kauppasi McNallyn NHL-oikeudet San Jose Sharksiin yhteydessä. 2. heinäkuuta 2015 McNally teki kahden vuoden tulokassopimuksen San Josen kanssa.


title: Gunnar Lindström

text: Gunnar Lindström (11. helmikuuta 1896 – 6. lokakuuta 1951) oli ruotsalainen keihäänheittäjä. Hän saavutti olympiahopeaa Pariisissa 1924 tuloksella 60,92 m. Antwerpenin olympialaisissa 1920 hän sijoittui kuudenneksi ja Amsterdamin olympialaisissa 1928 hän jäi karsintaan. Hän heitti vuonna 1924 maailmanennätyksen 66,62 m. Hänen ennätyksensä oli vuonna 1928 heitetty 67,77 m.


title: Luettelo tammilajeista

text: Tammet ("Quercus") on kasvisuku, johon kuuluu yli 400 lajia, sekä satoja vakiintuneita risteymiä ja alalajeja.


title: Veljeskunnat ja sisarkunnat Pohjois-Amerikassa

text:
Veljeskunnat ja sisarkunnat (, sosiaaliset veljeskunnat ja sisarkunnat, suomennetaan usein myös "osakunniksi") ovat Yhdysvalloissa ja Kanadassa olevia opiskelijajärjestöjä. Näiden tunnukset koostuvat yleensä kreikkalaisista kirjaimista. Niinpä näitä kutsutaan nimellä "Greek Letters Organization", GLO ja jäseniä nimellä ”Greeks”. Vanhin sosiaalinen veljeskunta oli Phi Beta Kappa, joka perustettiin 1775.
Sosiaalisten veljeskuntien ja sisarkuntien lisäksi on ammatillisia ja kunniayhteisöjä. Suomessa näiden vastine on oppilasjärjestöt.


text: Veljes- ja sisarkuntia syytetään holtittomasta alkoholinkäytöstä ja seksuaalimoraalista. Useita nuoria kuolee vuosittain Yhdysvalloissa veljeskuntien juhlissa. Myös raiskaustapausten on todettu olevan yleisempiä veljes- ja sisarkuntien jäsenten kuin muiden opiskelijoiden piirissä. Yliopistot ja korkeakoulut kuitenkin usein katsovat veljes- ja sisarkuntien väärinkäytöksiä läpi sormien, koska järjestöjen alumnijäsenet ovat usein merkittäviä lahjoittajia ja päättäjiä entisen oppilaitoksensa asioissa.


text: Veljeskunnat ja sisarkunnat ovat lähinnä yläasteen, lukion ja yliopiston opiskelijoiden kerhoja. Nämä voivat olla maanlaajuisia tai paikallisia. Yhteen järjestöön kuuluvat ovat aina samaa sukupuolta. Yleensä monen veljeskunnan tai sisarkunnan jäsenyys ei ole sallittua. Jäsenyys on elinikäinen, paitsi jos rikkoo järjestökohtaisia perussääntöjä. Jäsenten velvollisuus on auttaa samaan järjestöön kuuluvia jäseniä heidän myöhemmässä elämässään, kuten liikesuhteiden luonnissa ja työpaikan saannissa.


text: Järjestön jäsenet värväävät uusia jäseniä muun muassa haastattelemalla ja toteamalla mahdolliset jäsenet. Tämän jälkeen sopiva henkilö kutsutaan koeajalle, joka saattaa kestää viikosta muutamaan kuukauteen. Koeaikaan voi kuulua muun muassa kuntatalon ja jäsenten huoneiden siivousta, autojen pesua ja muita ikäviä tehtäviä. Mikäli opiskelija läpäisee koejan, hänent kutsutaan liittymisrituaaliin.


text: Opiskelijajärjestöjen tehtävä on järjestää erilaisia tapahtumia, kuten urheilukilpailuja ja juhlia. Ne myös harjoittavat hyväntekeväisyyttä ja auttavat valmistuneita saamaan työpaikkoja. Veljeskunnat ja sisarkunnat omistavat kerhotiloja ja asuntoloitakin.


text: Veljeskuntia ja sisarkuntia on arvosteltu esimerkiksi simputuksesta, alkoholin liikakäytön aiheuttamista tapaturmista ja heitteillejätöistä, elitismistä ja seksismistä. Pelkästään vuosina 2005–2013 on tilastoitu 60 nuoren kuolleen veljeskuntien initiaatioriiteissä tai muissa juhlissa.


text: Monissa yliopistoissa veljeskunnat ovat 1980-luvulta alkaen pyrkineet muuttamaan toimintatapojaan parantaakseen elokuvan "Delta-jengi" (1978) karrikoimaa ja tunnetuksi tekemää arveluttavaa imagoaan. Jotkut yliopistot ovat myös määränneet veljes- ja sisarkunnat toimimaan kampusten ulkopuolella ilman virallisia yhteyksiä yliopistoon. 2000-luvulla amerikkalaiscollegeissa yhä useammin paljastuneiden seksuaaliset hyväksikäyttötapausten on todettu tapahtuneen monesti veljes- ja sisarkuntien juhlien yhteydessä tai niiden tiloissa.


title: Argentan

text: Argentan on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä ovat sen keskiaikaisesta linnoituksesta vielä jäljellä olevat Margueriten torni sekä osa linnoituksen puolustusmuurista. Kaupungissa oleva Argentanin linna on ollut aikoinaan herttuoiden asuinpaikka.


title: Argentan

text: Fernand Léger, taidemaalari


title: Unkarintammi

text: Unkarintammi ("Quercus frainetto") on tammilaji ("Quercus"). Se on kesävihanta puu, joka kasvaa luonnonvaraisena Euroopassa ja Lähi-idässä.


title: Unkarintammi

text: Unkarintammi kasvaa 25–30 metriä korkeaksi. Sen latvus on pyöreähkö. Runko voi kasvaa läpimitaltaan kaksimetriseksi. Lehdet ovat 10–25 senttimetriä pitkiä ja 8–15 leveitä ja muodoltaan soikeahkon pitkänpyöreitä ja pariliuskaisia. Syvän loven erottamia pyöristyneitä liuskoja on 7–10 lehden kummallakin puolella. Karvainen lehtiruoti on 2–12-millimetrinen.


title: Unkarintammi

text: Hedekukat kasvavat 5–8 senttimetriä pitkissä riippuvissa norkoissa. Kukinta tapahtuu kesäkuussa. Hedelmä on tammenterho. Se on noin kaksi senttimetriä pitkä ja noin kolmasosaksi tai puoliksi kehdon ympäröimä. Terhot kypsyvät ensimmäisenä vuonnaan.


title: Unkarintammi

text: Unkarintammi kasvaa Euroopassa ja Lähi-idässä Italian eteläosissa, Unkarissa, Balkanilla ja Turkissa Mustanmeren eteläpuolella. Se viihtyy monenlaisilla mailla.


title: Carrouges

text: Carrouges on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä on 1300-luvulta peräisin oleva linna Château de Carrouges. Kunta on Normandie-Mainen –luonnonpuiston keskuspaikka ("Parc naturel régional Normandie-Maine").


title: Scott Walker (poliitikko)

text: Scott Walker (s. 2. marraskuuta 1967) on yhdysvaltalainen poliitikko. Hän kuuluu republikaaniseen puolueeseen ja on toiminut Wisconsinin kuvernöörinä vuodesta 2011 lähtien. Hän pyrki republikaanien ehdokkaaksi vuoden 2016 presidentinvaaleissa.


title: Turkintammi

text: Turkintammi ("Quercus cerris") on tammilaji ("Quercus"). Se on kesävihanta puu, joka kasvaa luonnonvaraisena Euroopassa ja Lähi-Idässä.


title: Turkintammi

text: Turkintammi kasvaa yleensä 20–30 metriä korkeaksi, joskus korkeammaksikin. Sen latvus on nuorena kartiomainen ja vanhemmiten leveä. Runko kasvaa läpimitaltaan noin kaksimetriseksi. Lehdet ovat 6–12 senttimetriä pitkiä ja 3–5 leveitä. Ne ovat pariliuskaisia. Syvän loven erottamia tylppiä liuskoja on 5–9 paria. Lehtiruoti on 5–20-millimetrinen.


title: Turkintammi

text: Hedekukinnot ovat 5–6 senttimetriä pitkiä riippuvia norkkoja. Norkot ovat aluksi kirkkaanpunaisia ja muuttuvat myöhemmin keltaruskeiksi. Kukinta tapahtuu kesäkuussa. Hedelmä on tammenterho. Se kasvaa enimmillään noin kolmisenttimetriseksi. Terho on kärjestään terävä ja noin kaksi kolmasosaa kehdon ympäröimä. Terhon kehto on paksujen sukasmaisten suomujen peittämä. Terhot kypsyvät toisena vuonnaan.


title: Turkintammi

text: Turkintammi kasvaa laajalla alueella Etelä- ja Kaakkois-Euroopassa ja Lähi-Idässä 50 metristä 2 200 metriin vuoristoissa. Se sietää hyvin karua, alkalista maata.


title: Sinikka Tirkkonen

text: Sinikka Tirkkonen (s. 13. helmikuuta 1954 Leppävirta) on suomalainen Varkaudessa asuva opettaja ja kirjailija.


title: Sinikka Tirkkonen

text: Tirkkosen vanhemmat olivat maanviljelijä Kauko Tirkkonen ja Eeva Siikanen. Hän pääsi ylioppilaaksi Leppävirran lukiosta ja valmistui humanististen tieteiden kandidaatiksi Jyväskylän yliopistosta 1979, opinto-ohjaajaksi 1981 ja äidinkielen opettajaksi 1984. Tirkkonen työskenteli muun muassa mielisairaanhoitajana, kirjastonhoitajana ja opettajana ennen kuin ryhtyi vapaaksi kirjailijaksi.


title: Matias Lipasti

text: Matias Lipasti (s. 1997 Ilmajoki) on suomalainen kreikkalais-roomalaisen tyylin painija. Lipasti edustaa Ilmajoen Kisailijoita ja häntä valmentaa Seppo Yli-Hannuksela.


title: Matias Lipasti

text: Lipasti voitti heinäkuussa 2014 alle 17-vuotiaiden MM-kultaa Slovakiasta 63-kiloisten sarjasta. Hän voitti finaalissa kirgisialaisen Luka Orlovin pistein 3-2.


title: Matias Lipasti

text: Lipastia pidetään yhtenä Suomen lupaavimmista painijoista.


title: Talviolympialaisten 1980 esikisat

text: Talviolympialaisten 1980 esikisat järjestettiin Lake Placidissa, Yhdysvalloissa 1979. Pohjoismaisissa hiihtolajeissa (maastohiihto, yhdistetty, mäkihyppy) ja ampumahiihdossa kisat järjestettiin 6. helmikuuta – 11. helmikuuta. Ohjaskelkkailukilpailu järjestettiin 25. helmikuuta, alppihiihdossa kilpailtiin 2. maaliskuuta – 4. maaliskuuta, taitoluistelussa 21. syyskuuta – 23. syyskuuta ja jääkiekossa 16. joulukuuta – 22. joulukuuta.


title: Talviolympialaisten 1980 esikisat

text: Maastohiihdon viestit peruttiin kylmän sään vuoksi.


title: Park Joo-ho

text: Park Joo-ho (, s. 16. tammikuuta 1987 Soul) on eteläkorealainen jalkapalloilija, joka edustaa Saksan Bundesliigassa pelaavaa Borussia Dortmundia. Pelipaikaltaan vasenjalkainen Park on vasen laitapuolustaja. Hän kuuluu myös Etelä-Korean jalkapallomaajoukkueeseen.


title: Park Joo-ho

text: Park aloitti uransa Japanin kakkostason Mito HollyHockissa, jota hän edusti vuonna 2008. Seuraavana vuonna hän pelasi 19 ottelua J. Leaguen Kashima Antlersissa voittaen sarjan mestaruuden. Vuodet 2010-2011 Park palloili saman sarjan Júbilo Iwatassa saavuttaen liigacupin voiton vuonna 2010.


title: Park Joo-ho

text: Heinäkuussa 2011 Park siirtyi Sveitsin Raiffeisen Super Leaguen FC Baseliin. Hän pelasi seurassa kahden kauden aikana 47 ottelua viimeistellen yhden maalin ja debytoiden Eurooppa-liigassa. Sveitsin mestaruuden hän voitti molemmilla kausilla ja Sveitsin cupin kaudella 2011-2012. Heinäkuussa 2013 Park siirtyi Saksan Bundesliigan 1. FSV Mainz 05:een. Bundesliigadebyytti tapahtui elokuussa VfB Stuttgartia. Mainz-uran ainoa maali syntyi helmikuussa 2014 SC Freiburgin verkkoon. Yhteensä Park pelasi Mainzissa 44 ottelua.


title: Park Joo-ho

text: Elokuussa 2015 Park siirtyi toiseen bundesliigaseuraan, Borussia Dortmundiin. Hän ratkaisi heti avausottelussaan, Eurooppa-liigan ottelussa Kuban Krasnodaria vastaan, voiton uudelle seuralleen.


title: Park Joo-ho

text: Park toimi Etelä-Korean alle 20-vuotiaiden maajoukkueen kapteenina ikäluokan MM-kilpailuissa 2007 pelaten kahdessa ottelussa. Etelä-Korean jalkapallomaajoukkueessa Park debytoi tammikuussa 2010 ystävyysottelussa Suomea vastaan. Hän kuului maajoukkueeseen vuoden 2014 MM-kilpailuissa pelaamatta otteluakaan. Saman vuoden Aasian kisoista Park oli voittamassa kultaa. Hän oli mukana myös vuoden 2015 Aasian-mestaruuskilpailuissa saavuttamassa hopeaa.


title: Park Joo-ho

text: Kashima Antlers


title: Park Joo-ho

text: Júbilo Iwata


title: Park Joo-ho

text: FC Basel


title: Park Joo-ho

text: Etelä-Korea


title: Erämaan armoilla

text: Erämaan armoilla (videojulkaisuna Tunturikesä, "Vildmarkssommar") on ruotsalais-brittiläinen luontoaiheinen perhe-elokuva vuodelta 1957. Sen ovat ohjanneet Bertil Haglund ja Lars Werner.


title: Erämaan armoilla

text: Tapahtumat sijoittuvat toisen maailmansodan jälkeisiin vuosiin. Suomalainen teinipoika Matti on sodan aikana joutunut jäämään Englantiin yhdessä merimiesisänsä kanssa, joka on saanut surmansa ilmapommituksessa. Sodan jälkeen Matti matkustaa jäniksenä kutterilla Englannista Norjan Lofooteille ja aloittaa yksinäisen vaelluksensa tuntureiden yli kohti Suomea ja Pikkuniemi-nimistä maatilaa, josta hän on kotoisin. Vaelluksellaan Matti kohtaa omanikäisiään nuoria ja muita ihmisiä, jotka auttavat häntä eteenpäin. Matkan aikana kertojanääni kommentoi Matin näkemiä eläimiä ja muita pohjoisen luonnon elämyksiä.


title: Erämaan armoilla

text: Elokuvaa kuvattiin toukokuusta marraskuuhun 1956, kuvauspaikkoina Norjan Vesterålen, Ruotsin Jokimukka, Åre ja Tarfaladalen sekä Tornionjokilaakso ja Suomen Lappi Rovaniemen pohjoispuolella.


title: Erämaan armoilla

text: Lars V. Werner ohjasi elokuvan näytelmälliset kohtaukset, kun taas Bertil Haglund vastasi luontokuvauksista. Werner oli tehnyt tilauselokuvia Nordisk Tonefilm -yhtiölle, Haglund oli taas tunnettu dokumentaristi Norstedts-kustantamon opetusfilmiosastolla. Englantilainen osatuottaja Countryman Films oli vuonna 1953 tehnyt menestysdokumentin "Everestin valloitus" (ohj. Thomas Stobart) ja vastasi "Erämaan armoilla" -elokuvan jälkituotannosta leikkauksineen ja äänitöineen.


title: Erämaan armoilla

text: "Erämaan armoilla" ei juurikaan menestynyt Ruotsin tai Britannian teattereissa, mutta sitä esitettiin myös ainakin Suomessa, Itä- ja Länsi-Saksassa sekä Espanjassa. Ensi-illan aikaisissa ruotsalaisarvioissa elokuvan näytelmällistä osuutta pidettiin kömpelönä ja naiivina, mutta luontokohtausten kuvausta ylistettiin.


title: Erämaan armoilla

text: "Video-oppaassa" vuodelta 1994 Bello Romano antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”.


title: Pyökkitammi

text: Pyökkitammi ("Quercus faginea") on tammilaji ("Quercus"). Se on pienehkö puu, joka kasvaa luonnonvaraisena Euroopassa ja Pohjois-Afrikassa.


title: Pyökkitammi

text: Pyökkitammi kasvaa 10–15 metriä korkeaksi. Se on matala, leveälatvuksinen puoliainavihanta puu, ja saattaa jäädä pensasmaiseksi. Nahkeapintaiset lehdet ovat 2–8 senttimetriä pitkiä ja 1,5–5 leveitä. Lehtien muoto vaihtelee. Ne ovat yleensä tylppäpäätyisiä ja voivat olla pyöreä- tai herttatyvisiä. Lehdet ovat hammaslaitaisia ja lisäksi usein laidoiltaan aaltoilevia tai taakierteisiä. Lehtien alapinnat ovat tiheän huopakarvaisia.


title: Pyökkitammi

text: Hedekukinnot ovat 4–5 ryppäissä kasvavia norkkoja. Emikukat kasvavat yksittäin tai pareittain. Kukinta tapahtuu maalis–huhtikuussa. Hedelmä on pitkänomainen tammenterho. Se on noin 2,5 senttimetriä pitkä ja 1,3 leveä. Terhon kehto on karvaisten suomujen peittämä ja ympäröi vain pientä osaa terhosta. Terhot kypsyvät ensimmäisenä vuonnaan.


title: Pyökkitammi

text: Pyökkitammi kasvaa Euroopassa ja Pohjois-Afrikassa Espanjassa, Portugalissa, Baleaareilla, Algeriassa ja Marokossa 800–1 900 metrin korkeudella merenpinnasta.


title: Mirjami Hietala

text: Mirjami Hietala (s. 29. elokuuta 1944 Kuopio) on suomalainen Oulussa asuva psykoterapeutti ja kirjailija.


title: Mirjami Hietala

text: Hietalan vanhemmat olivat kansakoulunopettaja Aarne Säämänen ja kansakoulunopettaja Lyydia Maria Konttinen. Hän pääsi ylioppilaaksi vuonna 1962 ja valmistui filosöfian kandidaatiksi ja maisteriksi Helsingin yliopistosta 1970. Hietala työskenteli kansakoulunopettajana vuosina 1965–1970 ja psykologina 1970–1991. Hän on toiminut yksityisenä psykoterapeuttina vuodesta 1991 alkaen.


title: Jochen Schöps

text: Jochen Schöps s. 8. lokakuuta 1983) on saksalainen lentopalloilija. Puolan MM-kilpailuissa 2014 Schöps saavutti Saksan joukkueessa MM-pronssia toimien joukkueen kapteenina. Vuotta myöhemmin Saksa saavutti mestaruuden Bakun Euroopan kisoissa 2015. Seuratasolla Schöps on vuodesta 2012 edustanut puolalaista Asseco Resovia Rzeszówia, jossa saavutti Puolan mestaruuden 2015. Pelipaikaltaan Schöps on hakkuri ja hänen pituutensa on 200 senttimetriä.


title: Esther Meynell

text: Salisburyn markiisitar Esther Hallam Moorhouse Meynell (1878 Leeds – 4. helmikuuta 1955 Sussex) oli englantilainen kirjailija. Hänet tunnetaan parhaiten teoksistaan "The Little Chronicle of Magdalena Bach" (suom. "Anna Magdalena Bachin pikku kronikka"), joka on säveltäjä Johann Sebastian Bachin vaimon Anna Magdalena Bachin nimissä kirjoitetut fiktiiviset muistelmat, ja "Nelson’s Lady Hamilton", joka kertoo Lordi Nelsonin rakastajattaresta Lady Emma Hamiltonista. Meynellin tuotantoon kuuluu myös useita teoksia, joiden aiheena on hänen asuinseutunsa Sussex.


title: Saara Kesävuori

text: Saara Kesävuori, sukunimi aik. "Sarkkinen" on suomalainen Tampereella asuva kirjailija.


title: Saara Kesävuori

text: Kesävuori julkaisi 1980-luvulla nuortenkirjoja ja kirjoitti näytelmiä sekä radiokuunnelman. Hän väitteli vuonna 2003 tohtoriksi Eila Pennasen varhaistuotannosta. Vuonna 2010 hän voitti Kouvolan dekkarinovellikilpailun novellilla "Syntymäpäivän jälkeen", joka on julkaistu antologiassa "Murhattu mieli". Viimeksi Kesävuori on julkaissut dekkaritrilogian, johon kuuluvat teokset "Saarroksissa", "Tarkasti vartioitu" sekä trilogian päätösteos "Kuningas".


title: Saara Kesävuori

text:
Nimellä "Saara Sarkkinen":
Nimellä "Saara Kesävuori":


title: Epiduraalivuoto

text: Akuutti epiduraalihematooma (Haematoma epidurale acutum) on akuutti verenkeräymä kovan aivokalvon ja kallonluun välissä. Verenvuoto on kallon sisällä muttei kuitenkaan kosketuksessa aivoihin. Epiduraalihematooma on yleensä lähtöisin aivojen kovakalvon valtimosta, jonka päähän kohdistunut isku tai mahdollisesti murtumalinja on repinyt auki. Usein hematooman kanssa samalla kohdalla kulkee myös pääkallon murtumalinja. Tämä aivovamma esiintyy ennen kaikkea nuorilla, sillä iän myötä kovakalvo kiinnittyy luuhun, ja siksi vanhuksilla epiduraalihematooma on harvinainen.


title: Epiduraalivuoto

text: Akuutti epiduraalihematooma on hengenvaarallinen, ja se pitää diagnosoida ja poistaa viipymättä. Jos potilas on tajuton, on kyseessä hätätilanne, johon neurokirurgin tai muun päivystävän kirurgin on puututtava heti. Koska verenvuoto tulee valtimosta, alkaa usein aivojen pinnalle kasaantumaan minuuteissa - tunneissa mittava verikertymä. Kertymä painaa sen alla olevia aivoja aiheuttaen aivopaineiden nousun takia usein kuoleman, jos verenkertymää ei hätäleikkauksella poisteta.


title: Epiduraalivuoto

text: Jos epiduraalihematooma huomataan ja leikataan ripeästi, ennuste on yleensä hyvä. Harmittavan usein diagnoosi viivästyy ja potilas tulee jo vaikeassa tajuttomuudessa leikkaukseen. Huono ennuste on yhteydessä vaikeaan tajuttomuuteen leikkaushetkellä.


title: Hannu Ylilehto

text: Hannu Ylilehto (s. 25. maaliskuuta 1954 Ylivieska) on suomalainen kirjailija ja kääntäjä.


title: Tuukka Kangasluoma

text: Tuukka Kangasluoma on suomalainen kirjailija ja kääntäjä.


title: Keith Remfry

text: Keith J. Remfry (17. marraskuuta 1947 Ealing – 16. syyskuuta 2015) oli brittiläinen judoka ja olympiamitalisti.


title: Keith Remfry

text: Remfry saavutti avoimessa painoluokassa olympiahopeaa Montréalissa 1976 hävittyään loppuottelussa japanilaiselle Haruki Uemuralle. Hän kilpaili olympiatasolla myös Münchenissä 1972. Remfry ylsi mitaleille myös maailman- ja euroopanmestaruuskilpailuissa.


title: Richard Bentley

text: Richard Bentley (1662–1742) oli englantilainen klassillinen filologi ja kriitikko. Hän toimi Cambridgen yliopistossa vuodesta 1716 teologian professorina. Hänen pääteoksensa on hänen kuuluisa Horatius-julkaisunsa (1711; myöhemmin uusia painoksia). Huomattavia ovat myös hänen Terentius-, Phaedrus- ja Manilius-julkaisunsa (1726, 1739) sekä varsinkin hänen tutkimuksensa Phalariksen väärennetyistä kirjeistä (1797 ja 1799).


title: Nykøbing

text: Nykøbing voi tarkoittaa seuraavia paikkoja Tanskassa:


title: Tanskan amtien vaakunat

text: Tämä on artikkeli Tanskan amtien vaakunoista. Kuvagalleriassa ovat Tanskan amtit vuosien 1970–2006 aluejaon mukaan. Bornholmin amtista tuli Bornholmin aluekunta vuonna 2003. Kööpenhaminan kunta ja Frederiksbergin kunta hoitivat myös amtien tehtäviä.


title: Ilman kosteus

text: Ilman kosteus tai ilmankosteus on ilman sisältämän vesihöyryn määrää kuvaava käsite. Maan ilmakehässä vesihöyryn määrä vaihtelee paikasta toiseen voimakkaasti. Vesihöyryn määrä vaihtelee ilmassa tilavuussuhteena ilmaistuna noin 0–4 prosentin välillä.


title: Ilman kosteus

text: Ilman kosteuden kuvaamiseen käytetään useita eri suureita, kuten absoluuttinen kosteus, vesihöyryn osapaine, suhteellinen kosteus ja kastepistelämpötila.


title: Tanskan kuntien vaakunat

text: Tässä artikkelissa ovat Tanskan kuntien vaakunat. Luettelon kuntajako perustuu vuoden 2007 kuntauudistuksessa muodostettuihin kuntiin. Kaikkien kuntien vaakuna ei ole tiedossa, joten tällaisissa tapauksissa vaakunan tilalla on harmaa vaakunakilpi, jossa on kysymysmerkki.


title: Rolf Klemmt

text: Rolf Klemmt (s. 1938) on Suomessa vuodesta 1964 asunut saksalainen kielitieteilijä (germanistiikka), sanakirjojen tekijä ja Jyväskylän yliopiston emeritusprofessori.


title: Waltteri Hopponen

text: Waltteri Hopponen (s. 4. helmikuuta 1996 Espoo) on suomalainen jääkiekkoilija, joka pelaa Mestis-joukkue Heinolan Peliitoissa. Hän on pelipaikaltaan vasen laitahyökkääjä, mutta Hopponen osaa pelata myös keskellä.


title: Waltteri Hopponen

text: Hopponen on Jäähongan kasvatti. Hän siirtyi juniorina sittemmin Espoo Bluesiin, jossa Hopponen voitti A-nuorten SM-hopeaa vuonna 2013, B-nuorten SM-hopeaa vuosina 2012 ja 2013 sekä C-nuorten Suomenmestaruuden vuosina 2011 ja 2012. WHL-joukkue Everett Silvertips varasi hänet koko kymmenentenä pelaajana kesällä 2013. Hopponen aloitti joukkueessa kauden 2013–2014, mutta hän siirtyi kuitenkin vain yhden runkosarjaottelun jälkeen USHL-joukkue Sioux City Musketeersin riveihin.


title: Waltteri Hopponen

text: Syksyllä 2014 Hopponen osallistui Toronto Maple Leafsin harjoitusleirille. Hän osallistui kaudella 2014–2015 Musketeersin kanssa myös Junior Club World Cupiin voittaen pronssia, kunnes tammikuussa 2015 Hopposen USHL-seuraksi vaihtui Lincoln Stars.


title: Waltteri Hopponen

text: Kaudeksi 2015–2016 Hopponen palasi Suomeen ja siirtyi 2+1-vuotisella sopimuksella SM-liigajoukkue Hämeenlinnan Pallokerhoon. Hän teki liigadebyyttinsä kauden avauskierroksella 11. syyskuuta 2015 Pelicansia vastaan. Hopponen sai ottelussa jääaikaa 11.31 minuuttia. Liigauransa avausmaalin hän teki 25. marraskuuta 2015 Porin Ässiä vastaan. Marko Allen valitsi Hopposen ottelun Alumnien tähtien kakkostähdeksi. Kaikkiaan hänen tulokaskautensa SM-liigassa toi 52 runkosarjaottelussa tehot 5+9=14.


title: Waltteri Hopponen

text: Hopponen pelasi kaudella 2016–2017 SM-liigassa 21 runkosarjaottelua. Hän pelasi reilut puolet kaudestaan lainalla Mestis-joukkue Lempäälän Kisassa. Sekä SM-liigan että Mestiksen runkosarjan päätyttyä Hopponen vahvisti HPK:n A-nuoria, jossa hän voitti kauden päätteeksi Suomenmestaruuden.


title: Waltteri Hopponen

text: Kaudeksi 2017–2018 Hopponen siirtyi vuoden mittaisella sopimuksella Espoo Unitedin Mestis-joukkueeseen. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittojen riveihin.


title: Waltteri Hopponen

text: Hopponen pelasi alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Hopponen edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan.


title: Conrad Planting

text: Conrad Wilhelm Planting (17. lokakuuta 1800 Kuusamo – 1876) oli suomalainen valtion virkamies. Kuusamon Poussun kylässä syntynyt Planting toimi aluksi isänsä Fredrik Plantingin (1756–1825) tavoin Kuusamon kihlakunnan nimismiehenä. Myöhemmin hänet nimitettiin Lapin kruununvoudiksi asemapaikkanaan Kittilä. Planting oli innokas kullanetsijä ja häntä on epärehellisen toimintansa vuoksi kutsuttu myös Lapin kultahistorian ensimmäiseksi konnaksi.


title: Conrad Planting

text: Planting oli tutustunut kullanhuuhdontaan 1800-luvun puolivälissä, kun Kuusamossa tehtiin hänen johdollaan suuria tuloksettomiksi jääneitä kultatutkimuksia. Myöhemmin kruununvoutina ollessaan Planting etsi kultaa eri puolilta Inaria ja Utsjokea. Vuonna 1865 hän vihdoin löysi sitä Saariselältä Luttojoen latvoilta olessaan palaamassa Utsjoelle suuntautuneelta virkamatkalta. Vuonna 1870 alkaneen Ivalojoen kultaryntäyksen yhteydessä Planting toimi valtion perustaman Ivalojoen Kultalan johtajana. Hän oli vuotta aikaisemmin ottanut vastaan Jakob Ervastin ja Nils Lepistön tekemän ilmoituksen kultalöydöstä ja määrännyt heidät Ouluun maaherra Georg von Alfthanin luokse. Tämän jälkeen Planting teki itse valtauksen Ervastin ja Lepistön kaivuupaikalle. Hänen vilpillinen toimintansa johti siihen, että maaherra Alfthan keskeytti Plantingin kaivaukset ja vei asian oikeuden ratkaistavaksi. Valtaus otettiin lopulta valtion haltuun ja vuokrattiin uudelleen.


title: Conrad Planting

text: Åke Lindmanin vuonna 1999 ohjaamassa elokuvassa "Lapin kullan kimallus" Conrad Plantingia esittää Lasse Pöysti.


title: Matti Kanervala

text: Matti Rauno Olavi Kanervala (s. 26. helmikuuta 1947 Kangaslampi) on suomalainen Varkaudessa asuva toimittaja ja runoilija.


title: Matti Kanervala

text: Kanervalan vanhemmat olivat kirvesmies Keijo Olavi Kanervala ja Jenny Kähkönen. Hän oli naimisissa 1971–1976 dramaturgi Marita Antsolan kanssa.


title: Kari-Kalervo Korpela

text: Kari-Kalervo Korpela (1. kesäkuuta 1947 – 19. maaliskuuta 1989) oli suomalainen runoilija.


title: Sylvia Juutinen

text: Sylvia Juutinen (s. 1939) on suomalainen kirjailija.


title: Boris Verho

text: Boris Verho on salanimellä esiintynyt suomalainen runoilija joka sai vuonna 1985 J. H. Erkon palkinnon runokokoelmastaan "Varastossa aina palaa valo".


title: Boris Verho

text: Boris Verhon todellinen henkilöllisyys ei ole selvinnyt. Kirjailija Anja Kaurasen romaanissa "Arabian Lauri" esiintyvän viittauksen perusteella on esitetty otaksuma että kyseessä voisi ehkä olla kirjailija Harri Sirola. Romaanin fiktiivinen päähenkilö Lauri oli julkaissut Doris Verhon salanimellä runokokoelman "Virastossa palaa aina valo".


title: Kari Saviniemi

text: Kari Saviniemi (s. 1946 Miehikkälä) on suomalainen Keravalla asuva filosofian maisteri, runoilija, kriitikko ja kirjoittajakouluttaja.


title: Kari Saviniemi

text: Saviniemi on toiminut vuodesta 1991 alkaen perustamansa "Leino-akatemian" vetäjänä. Hän on toiminut myös kustantajana ja hän oli Kymen lääninkirjailija 1989-1991.


title: Ritva Kapari

text: Ritva Kapari on suomalainen runoilija.


title: Jürgen May

text: Jürgen May (s. 18. kesäkuuta 1942 Nordhausen) on saksalainen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla sekä Itä- että Länsi-Saksaa ja seuratasolla SC Turbine Erfurtia.


title: Jürgen May

text: May on kolminkertainen DDR:n 1 500 metrin mestari vuosina 1962, 1965 ja 1966. Hänet valittiin yhteissaksalaiseen olympiajoukkueeseen vuoden 1964 Tokion olympialaisiin 1 500 metrille. Hän eteni kisoissa aina välieriin.. Olympialaisia seuraava vuosi 1965 oli Mayn urheilu-uran huippuvuosi. Hän juoksi heinäkuussa 1965 Erfurtissa ensin 1 500 Euroopan ennätyksen ja viikkoa myöhemmin samassa paikassa 1 000 metrin ME:n. Samana kesänä hän kukisti Prahassa edellisen vuoden Tokion olympiamitalistit. Vuoden 1966 EM-kisoissa Budapestissä May sijoittui 1 500 metrillä viidenneksi.


title: Jürgen May

text: Mayn urheilu-ura koki Budapestin EM-kisojen tapahtumien vuoksi käänteen. Hän ja joukkuetoveri Jürgen Haase kantoivat ennen 10 000 metrin kilpailua urheiluvaatefirma Puman verryttelyasua, kun DDR:llä oli sopimus kilpailevan Adidaksen kanssa. Asia paljastui, ja May päätekijänä asetettiin elinikäiseen kilpailukieltoon. Lisäksi hän menetti harjoittelijan toimen erfurtilaisessa päivälehdessä Das Volk. Sen jälkeen hän siirtyi jatkamaan työuraansa urheiluopettajana. Hänet oli edellisenä menestyksellisenä kilpailukautenaan 1965 valittu vuoden itäsaksalaiseksi urheilijaksi. Riitaantumisen seurauksena hänen tunnustuksensa poistettiin Itä-Saksan palkintolistoilta, ja tilalle valittiin jalkapalloilija Peter Ducke.


title: Jürgen May

text: Vuonna 1967 Jürgen May siirtyi Länsi-Saksaan. Hän jatkoi opintojaan Mainzin yliopistossa ja jatkoi samalla myös huippu-urheilijan uraansa. Vuonna 1969 hän saavutti Länsi-Saksan maastomestaruuden, ja valittiin edustajaksi vuoden 1969 EM-kisoihin Ateenaan. Itä-Saksa käytti kuitenkin veto-oikeuttaan eli May ei voinut edustaa vielä Länsi-Saksaa EM-kisoissa. Tämän vuoksi Länsi-Saksa vetäytyi EM-kisojen yksilölajeista ja osallistui vain viesteihin.


title: Jürgen May

text: Seuraavina vuosina Maylla oli osallistumisoikeus Länsi-Saksan joukkueessa. Hän edusti Länsi-Saksaa vuoden 1970 Eurooppa-cupissa. Seuraavan vuoden EM-kisoissa Helsingissä hän karsiutui 3 000 metrin estejuoksun alkuerissä. Grenoblen EM-hallikilpailuissa 1972 hän saavutti 1 500 metrillä pronssia. Saman vuoden Münchenin olympialaisissa May osallistui 5 000 metrille, mutta karsiutui alkuerissä.


title: Jürgen May

text: May päätti urheilu-uransa vuoden 1972 jälkeen. Hän toimi sen jälkeen opetus-, kulttuuri- ja urheiluministeriön virkamiehenä.


title: Juhani Pusa

text: Juhani Pusa (16. tammikuuta 1948 – elokuun lopussa 2009) oli suomalainen Kotkassa asunut kirjailija.


title: Juhani Pusa

text: Juhani Pusa kirjoitti yhden romaanin, Arto Tolsan elämäkerran, kuunnelmia sekä yhdessä veljensä, kirjailija Timo Pusan kanssa kaksi kesäteatterinäytelmää. Hän kirjoitti myös novelleja, pakinoita ja elokuva-arvosteluja. Viimeksi Pusa oli kirjoittamassa Kotkan nuorison yhteiskunnallisen seuran eli Konysin historiikkia joka jäi häneltä kuitenkin kesken. Hän osallistui itse Konysin toimintaan 1970-luvulla.


title: Juan

text: Juan voi tarkoittaa seuraavia:


title: Hannu Siekkinen

text: Hannu Tapani Siekkinen (9. helmikuuta 1952 Pihtipudas – 20. joulukuuta 2012 Helsinki) oli suomalainen runoilija.


title: Hannu Siekkinen

text: Hän oli vuosina 1973–1982 naimisissa kirjailija Raija Siekkisen kanssa.


title: RN Fortunale

text: RN Fortunale () oli Italian kuninkaallisen laivaston vuonna 1942 valmistunut Ciclone-luokan torpedovene.


title: RN Fortunale

text: Alus tilattiin Triestestä CRDA:lta. Sen köli laskettiin 9. toukokuuta 1941 ja alus laskettiin vesille vuotta myöhemmin 18. huhtikuuta 1942. Alus liitettiin laivastoon vielä samana vuonna 16. elokuuta.


title: RN Fortunale

text: Alus luovutettiin 1949 sotakorvauksena Neuvostoliitolle, joka liitti sen laivastoonsa nimellä "Liotny". Se siirrettiin toisarvoisiin tehtäviin 1951.


title: RN Ciclone

text: RN Ciclone () oli Italian kuninkaallisen laivaston vuonna 1942 valmistunut Ciclone-luokan torpedovene.


title: RN Ciclone

text: Alus tilattiin Triestestä CRDA:lta. Sen köli laskettiin 9. toukokuuta 1941 ja alus laskettiin vesille vuotta myöhemmin 1. maaliskuuta 1942. Alus liitettiin laivastoon vielä samana vuonna 21. toukokuuta.


title: RN Ciclone

text: Alus upposi osuttuaan miinaan 8. maaliskuuta 1943.


title: RN Groppo

text: RN Groppo () oli Italian kuninkaallisen laivaston vuonna 1942 valmistunut Ciclone-luokan torpedovene.


title: RN Groppo

text: Alus tilattiin Navalmeccanicalta. Sen köli laskettiin 18. toukokuuta 1941 ja alus laskettiin vesille vuotta myöhemmin 19. huhtikuuta 1942. Alus liitettiin laivastoon vielä samana vuonna 31. elokuuta.


title: RN Groppo

text: Alus upotettiin 25. toukokuuta 1943.


title: RN Tifone

text: RN Tifone () oli Italian kuninkaallisen laivaston vuonna 1942 valmistunut Ciclone-luokan torpedovene.


title: RN Tifone

text: Alus tilattiin Triestestä CRDA:lta. Sen köli laskettiin 17. kesäkuuta 1941 ja alus laskettiin vesille vuotta myöhemmin 31.maaliskuuta 1942. Alus liitettiin laivastoon vielä samana vuonna 11. heinäkuuta.


title: RN Tifone

text: Aluksen miehistö upotti aluksensa 7. toukokuuta 1943.


title: RN Uragano

text: RN Uragano () oli Italian kuninkaallisen laivaston vuonna 1942 valmistunut Ciclone-luokan torpedovene.


title: RN Uragano

text: Alus tilattiin Triestestä CRDA:lta. Sen köli laskettiin 17. kesäkuuta 1941 ja alus laskettiin vesille vuotta myöhemmin 3. toukokuuta 1942. Alus liitettiin laivastoon vielä samana vuonna 26. syyskuuta.


title: RN Uragano

text: Alus upotettiin 2. helmikuuta 1943.


title: Konrad Bukowiecki

text: Konrad Bukowiecki (s. 17. maaliskuuta 1997) on puolalainen kuulantyöntäjä. Bukowieckin ennätys 7,26 kg:n kuulalla on ulkoradoilla 21,59 m ja hallissa 22,00 m.


title: Konrad Bukowiecki

text: Bukowiecki työnsi 20. toukokuuta 2016 Ostravassa 21,14 m, joka on alle 20-vuotiaiden kaikkien aikojen paras tulos. 6:n kg:n kuulalla Bukowiecki on työntänyt alle 20-vuotiaiden maailmanennätyksen 23,34 m. Tulos rikkoi Jacko Gillin aikaisemman ennätyksen 34 cm:llä


title: Konrad Bukowiecki

text: Hallissa Bukowiecki on työntänyt nuorten maailmanennätyksen 6 kg:n kuulalla ja 17-vuotiaiden sarjassa maailman kaikkien aikojen parhaan tuloksen 5 kg:n kuulalla. Lisäksi hän on työntänyt miesten kuulalla (7,26 kg) alle 20-vuotiaiden Euroopan kaikkien aikojen parhaan tuloksen.


title: Konrad Bukowiecki

text: Bukowiecki voitti alle 20-vuotiaiden maailmanmestaruuden 2014 ja nuorten kesäolympialaiset 2014. Vuonna 2015 hän sijoittui sisäratojen Euroopan-mestaruuskilpailuissa kuudenneksi tuloksella 20,46. Alle 20-vuotiaiden Euroopan-mestaruuden 2015 Bukowiecki voitti omalla ja kisaennätyksellä 22,62. Pekingin maailmanmestaruuskilpailuissa 2015 hän karsiutui loppukilpailusta.


title: Konrad Bukowiecki

text: Sisäratojen maailmanmestaruuskilpailuissa Portlandissa 2016 Bukowiecki sijoittui neljänneksi. Vuoden 2016 Euroopan-mestaruuskilpailuissa Amsterdamissa hän oli myös neljäs tuloksella 20,58 jääden pronssimitalista vain sentin.


title: Konrad Bukowiecki

text: Alle 20-vuotiaiden MM-kilpailuissa 2016 Bukowiecki voitti alun perin kuulantyönnön ikäluokkansa kautta aikain parhaalla tuloksella 23,34 m, mutta hän antoi kilpailun jälkeen higenamine-nimistä kiellettyä ainetta sisältäneen dopingnäytteen ja hänen suorituksensa hylättiin. Hän sai tapauksesta julkisen varoituksen ja hänen suorituksensa hylättiin.


title: Konrad Bukowiecki

text: Rion olympialaisissa 2016 Bukowiecki pääsi loppukilpailuun, mutta jäi siinä ilman tulosta. Belgradin EM-hallikilpailuissa 2017 hän voitti kultaa Puolan ennätystuloksella 21,97.


title: Konrad Bukowiecki

text: Alle 23-vuotiaiden EM-kilpailuissa 2017 Bydgoszczissa Bukowiecki voitti kultaa kisaennätyksellä 21,59 m. Lontoon MM-kilpailuissa hän sijoittui kahdeksanneksi. Taipein universiadeissa 2017 hän sai hopeaa tuloksella 20,16. Hän työnsi sisäratojen Puolan ennätyksen 22,00 Toruńissa 15. helmikuuta 2018. Birminghamin MM-hallikilpailuissa hän oli samana talvena kahdeksas. Berliinin EM-kilpailuissa 2018 hän saavutti hopeaa ulkorataennätyksellään 21,66.


title: Konrad Bukowiecki

text: Vuonna 2015 Bukowiecki saavutti pronssia Puolan mestaruuskilpailuissa ja sisäratojen Puolan mestaruuskilpailuissa. sekä vuonna 2016 hän voitti Puolan mestaruuden ja saavutti hopeaa sisäratojen Puolan mestaruudessa. Hän voitti maansa hallimestaruuden jälleen 2017. Hän sai hopeaa uUlkoradoilla 2017 sekä sisä- ja ulkoradoilla 2018.


title: Konrad Bukowiecki

text: Ulkoradat


title: Konrad Bukowiecki

text: Sisäradat


title: Lassay-les-Châteaux

text: Lassay-les-Châteaux on kunta läntisessä Ranskassa Mayennen departementissa Pays de la Loiren alueella. Kunnassa on nimensä mukaan useita linnoja. Linnoista parhaiten on säilynyt vuonna 1458 valmistunut Château de Lassay. Toinen 1400-luvulta peräisin oleva linna on Château du Bois Thibault. Kolmas linna, Château de Bois-Frou, on raunioitunut.


title: La Chapelle-Janson

text:
La Chapelle-Janson on kunta läntisessä Ranskassa Ille-et-Vilainen departementissa Bretagnen alueella.
Tunnettuja kuntalaisia ovat 1950- ja 1960-luvuilla kilpapyöräilleet veljekset Joseph Groussard ja Georges Groussard.


title: Jöns Carlson

text: Jöns Carlson (s. 1951 Urjala) on suomalainen antropologi ja runoilija.


title: Jöns Carlson

text: Carlson pääsi ylioppilaaksi Helsingin normaalilyseosta 1969 ja opiskeli sosiaaliantropologiaa Helsingin yliopistossa valmistuen valtiotieteen kandidaatiksi 1975 ja lisensiaatiksi 1986. Hän väitteli tohtoriksi vuonna 2005 Joensuun yliopistossa. Väitöskirja "Shuariuskollisuus ja kaksiluokkajärjestelmä" käsitteli Amazonian alueen alkuperäiskansan shuarien (jibarot) poliittista kehitystä vuosina 1979–1980 tehtyjen kenttähavaintojen pohjalta. Carlson opiskeli myös Master of Arts-tutkintoa 1978–1981 Cambridgen yliopiston Churchill Collegessa.


title: Jöns Carlson

text: Carlson toimi Helsingin yliopistossa kansanrunoustieteen laitoksen amanuenssina 1973–1975 ja sosiologian laitoksen sosiaaliantropologian assistenttina 1975, 1977, 1979 ja 1984 sekä sosiaaliantropologian vs. apulaisprofessorina 1979. Hän oli sitten kulttuuriantropologian yliassistenttina Jyväskylän yliopiston etnologian laitoksella 1984–1986 ja tutkijana Nuorisoasiainkeskuksessa 1987–1988 sekä Museovirastossa 1993–1994.


title: Juuso Walli

text: Juuso Waltteri Sakari Walli (s. 3. heinäkuuta 1996 Tampere) on suomalainen jääkiekkopuolustaja, joka pelaa Mestis-joukkue KOOVEE:ssä. Isokokoinen Walli on profiloitunut puolustavaksi puolustajaksi.


title: Juuso Walli

text: Walli on Porin Ässien kasvatti. Hän oli kaudella 2011–2012 C-nuorten I-divisioonan runkosarjassa joukkueensa eniten maaleja tehnyt puolustaja kuudella osumallaan. Kesällä 2015 Walli liittyi Ässien SM-liigajoukkueen harjoitusvahvuuteen. Hän teki liigadebyyttinsä kauden 2015–2016 kolmannella kierroksella 15. syyskuuta 2015 vieraissa Tampereen Ilvestä vastaan. Walli sai ottelussa jääaikaa 13.27 minuuttia. Kauden mittaan hän vakiinnutti loukkaantumistenkin myötä paikkansa Ässien SM-liigajoukkueessa ja Wallin tulokaskausi toi 43 runkosarjaottelussa yhden syöttöpisteen. Hän jakoi koko SM-liigan tulokkaiden tehotilaston voiton JYPin Henri Kannisen kanssa lukemalla +7.


title: Juuso Walli

text: Helmikuussa 2016 Walli teki kaksivuotisen jatkosopimuksen Ässien kanssa. Kaudella 2016–2017 hän pelasi SM-liigassa 25 runkosarja- ja kolme playoff-ottelua ilman tehopisteitä. Walli pelasi syyskaudella 11 ottelua lainalla Mestis-joukkue Savonlinnan Pallokerhossa. Kevätkaudella hän vahvisti myös Ässien A-nuoria, jossa Walli kauden päätteeksi SM-hopeaa. Koska seura oli nimennyt hänet ns. nuorten pelaajien listalle, Walli palasi SaPKoon Mestiksen finaalien kynnyksellä. Hän voitti kauden päätteeksi Mestiksen mestaruuden.


title: Juuso Walli

text: Kaudesta 2017–2018 Walli pelasi valtaosan vielä myös Ässien A-nuorissa. Hän sai SM-liigassa tililleen 23 runkosarjaottelua. Joulukuussa 2018 Walli siirtyi alustavasti kolmen ottelun kattavalla sopimuksella Mestis-joukkue Iisalmen Peli-Karhuihin oltuaan ilman sopimusta alkukauden 2018–2019. Hän sai lyhyen koejaksonsa päätteeksi loppukauden jatkosopimuksen. Walli pelasi siellä lopulta vain kolme ottelua, kunnes hän siirtyi tammikuussa loppukauden kattavalla sopimuksella Mestiksen nousijajoukkue KOOVEE:hen.


title: Terminus (jumala)

text: Terminus oli roomalaisten rajakivien (termini) jumala ja suojelija. Rajakivien pystytys oli pyhä toimitus, jossa suoritettiin uhreja, ja uhrien tuhkaa siroteltiin rajakivien perustuksiin. Terminuksen kunniaksi vietettiin roomalaisen kalenterivuoden lopussa, 23. helmikuuta, Terminalia-juhlaa kuudennen mailipylvään kohdalla Via Laurentiuksen varrella. Tämä paikka oli Rooman kaupungin vanhimman alueen raja.


title: Ilmari Ihalainen

text: Ilmari Ihalainen (s. 4. maaliskuuta 1946 Ruokolahti) on suomalainen kirjailija joka on käyttänyt myös salanimeä Topo Taviomaa.


title: Ilmari Ihalainen

text:
Nimellä "Ilmari Ihalainen":
Nimellä "Topo Taviomaa":


title: Saint-Valery-en-Caux

text: Saint-Valery-en-Caux on kunta läntisessä Ranskassa Seine-Maritimen departementissa Ylä-Normandian alueella. Kunta on suosittu merenrantalomakohde huvivenesatamineen. Kunnan elinkeinoihin kuuluu myös kalastus ja siellä on kalatori.


title: Saint-Valery-en-Caux

text: Toisessa maailmansodassa saksalaiset joukot valtasivat Saint-Valery-en-Caux’n vuonna 1940 Erwin Rommelin johdolla.


title: Arttu Ruuska

text: Arttu Ruuska (s. 13. lokakuuta 1997 Halsua) on suomalainen pesäpalloilija, joka edustaa Superpesiksessä pelaavaa Vimpelin Vetoa. Ruuska pelaa polttolinjassa.


title: Arttu Ruuska

text: Ruuska siirtyi kasvattajaseurastaan Halsuan Toivosta vuonna 2012 Vimpelin Vetoon. Kaudella 2014 hän pelasi kolme ottelua Ylivieskan Kuulassa Ykköspesiksekssä. Kaudeksi 2015 hän palasi takaisin Vetoon ja debytoi pääsarjassa. Runkosarjassa Ruuska pelasi kauden aikana 29 ottelua tuoden yhden juoksun.


title: Janette Lepistö

text: Janette Lepistö (s. 27. helmikuuta 1996 Lapua) on suomalainen pesäpalloilija, joka edustaa Superpesiksessä pelaavaa Lapuan Virkiää. Pelipaikaltaan Lepistö on lyöjäjokeri.


title: Janette Lepistö

text: Lepistö on Lapuan Virkiän kasvatti. Hän pelasi seuran kakkosjoukkueessa vuosina 2011-2014 Ykköspesistä. Seuran ykkösjoukkueessa Superpesiksessä Lepistö debytoi kaudella 2014. Hän pelasi tuolloin yhteensä 34 ottelua Virkiän voittaessa mestaruuden. Kaudella 2015 Lepistö valittiin ensimmäistä kertaa urallaan Itä–Länsi-otteluun Lännen joukkueeseen.


title: Iisa (albumi)

text: Iisa on Iisan (Iisa Pykäri) 31. tammikuuta 2014 ilmestynyt esikoissooloalbumi. Levyltä julkaistiin singleinä kappaleet "S€ pyörittää", "Perjantai" ja "Puutarhajuhla", jossa Iisa duetoi Egotrippi-yhtyeestä tutun Knipin kanssa.


title: Iisa (albumi)

text: Mikko Pykäri on toiminut levyllä sekä tuottajana että sovittajana. Suurin osa kappaleista on Iisan käsialaa mutta Mikko on toiminut myös muutaman kappaleen säveltäjänä.


title: Iisa (albumi)

text: Albumi nousi Suomen virallisen listan sijalle kuusi.


title: Iisa (albumi)

text: Kaikki kappaleet säveltänyt ja sanoittanut Iisa Pykäri, ellei toisin mainittu.


title: Kukaan ei oo kenenkään

text: Kukaan ei oo kenenkään on Iisan 28. elokuuta 2015 ilmestynyt toinen sooloalbumi. 10. huhtikuuta julkaistiin albumilta ensimmäinen single, "Polulta harhaan" ja elokuussa toinen single, "Kukaan ei oo kenenkään".


title: Kukaan ei oo kenenkään

text: Albumi nousi Suomen virallisen listan sijalle yhdeksän.


title: Kukaan ei oo kenenkään

text: Kaikki kappaleet säveltänyt ja sanoittanut Iisa Pykäri.


title: Ulla-Maija von Hertzen

text: Ulla-Maija von Hertzen (o.s. Sievinen; s. 10. huhtikuuta 1954 Varkaus) on suomalainen filosofian kandidaatti, toimittaja ja kirjailija. Hänen puolisonsa on vuodesta 1994 ollut poliitikko Heikki S. von Hertzen.


title: Brodie Retallick

text: Brodie Allan Retallick (s. 31. toukokuuta 1991 Rangiora) on uusiseelantilainen rugby union -pelaaja, joka edustaa ITM Cup -seura Bay of Plenty Steamersia ja Super Rugby -seura Chiefsiä. 204 senttimetriä pitkä ja 120 kilogrammaa painava Retallick kuuluu myös Uuden-Seelannin rugby union -maajoukkueeseen. Pelipaikaltaan Retallick on lukko.


title: Brodie Retallick

text: Retallickin ensimmäinen ITM Cup -seura oli Hawke's Bay, jota hän edusti vuonna 2011. Vuodesta 2012 hän on kuulunut Bay of Plenty -seuraan. Kansainvälisessä Super Rugby -sarjassa Retallick debytoi vuonna 2012, Chiefsin paidassa. Hän on voittanut mestaruuden kahdesti, vuosina 2012 ja 2013.